text:
Ukwiye kwiga kubaho ubuzima bushima Imana. Pasitori Isaie
Ariko nkatwe abakristo ubu butumwa twahawe bwo gushima Imana uku kwezi kose budusigiye iki?
Abakristo benshi bamaze iminsi bakora imihango yo gushima Imana atari ugushima guturutse mu mutima, aho usanga hashima ababyaye cyangwa abakoze ubukwe, maze abandi basigaye bakaba bazi ko hari ituro ry’ishimwe ribanza mu materaniro tukaritura tutanafite icyo turi kuzirikana ibyo Imana yakoze.
Ijambo gushima Imana rivugwa inshuro zirenga 370 muri Bibiliya. Mu isezerano rishya iri jambo risobanura kuzirikana ubuntu twagiriwe kandi ubwo buntu ni impano y’agakiza twahawe ariwe Yesu Kristo.
Ishimwe ryacu ry’ibanze rikaba iryo gushimira Yesu ubuntu yatugiriye. Yesu agiye kujya mu ijuru ari gusezera ku bigishwa be mbere y’uko apfa yarababwiye ko hari amaraso ye agiye kumeneka kubwa benshi kandi abategeka ko uko bateranye bakwiye kujya bayibuka.
Abefeso 5:19-20 Paulo arababwira ati mubwirane Zaburi n’ibihimbano by’umwuka, kandi mujye mushimira Data wa twese mu bintu byose. Akenshi abantu dushimira Imana iyo ibintu bitangiye ndetse binasoza, ariko Imana yo yifuza ko tuyishima buri munsi, buri mwanya.
Urugero : usanga abenshi dushima umwaka utangiye ndetse unasoza nyamara Imana yifuza ko dushima buri gihe.
Dawidi avuga ngo ibyo Uwiteka yangiriye byose ndabimwitura iki? We yari afite ibye ariko natwe buri wese ku giti cye afite ibyo yavuga Uwiteka yamukoreye. Aha Dawidi twakwibwira ko yavugaga uburyo Imana yamwimitse ku Ngoma cyangwa ukibwira ko yashimaga Imana ko yamurinze Sawuli nyamara sibyo yavugaga ahubwo yavuze Imbabazi Uwiteka yagiye amugirira, aho yavuze ati hari igihe ubugingo bwanjye bwari bugiye kugwa mu rwobo, ariko kubw’imbabazi z’Imana iramubabarira.
Aha nibwo yari amaze gukora icyaha cy’ubusambanyi na Muka Uriya, ndetse yica na Uriya, maze Uwiteka amutumaho umuhanuzi, nawe aca bugufi arihana ntiyifata nk’Umwami ngo areke kwihana ahubwo atakambira Uwiteka aramubwira ati ntumpwanye n’icyaha cyanjye ahubwo ungirire imbabazi, maze Uwiteka aramwunamura amugirira imbabazi.
Impamvu ya 1 dukwiye gushima Imana ni : Imbabazi twagiriwe nayo bikaduhesha agaciro biturutse mu maraso ya Yesu
Impamvu ya 2 yo gushima Imana nuko Imana yerekanye urukundo rwinshi ku muntu kuva ikimurema. Umuntu niwe waremwe nyuma y’ibindi. Mbere y’uko umuntu aremwa bigaragaraza urukundo Imana yamugiriye ubwo yabanje kurema ibizamutunga byose, ibona kumurema imuhereza bya bindi byose yaremye. Kandi ibyo bintu yaremeye umuntu itegeko Imana yabihaye nanubu biracyarikurikiza.
Yesu yaje kugirango hatagira abakomeza kuvogera itegeko ry’Imana.
Muri kamere muntu duhora twerekana ko ibyo Imana yaduhaye bidahagije, uko niko Satani nawe yashutse Eva amwereka ati harya iki giti Imana yababujije kukirya? Kandi Imana yari yabahaye ibihagije byo kubatunga ariko umwanzi akabereka ko hari ibyo Imana yabahishe.
Mu kumvira Satani barya ku mbuto Imana yababujije bibatera kwibona bambaye ubusa, bahunga mu maso y’Imana biremera ubucocero. Kubw’urukundo Imana yabakunze yica inyamaswa kugirango ibambike ibahisha ubwambure bwabo.
Urukundo rw’Imana nirwo natwe uyu munsi ruduhishe. Dukwiye kuyishimira urwo rukundo rwayo
Impamvu ya 3 yo gushima Imana nuko yaduhaye kuba abavandimwe b’umwana wayo Yesu tubiheshejwe n’ubuntu bwayo.
Amaraso ya Yesu niyo yonyine aduhesha kuba umwana w’Imana, kuko isura y’inyuma yo abantu benshi bazi kuyibeshya cyane.
Mu buzima busanzwe iyo hari umubyeyi uri kwihakana umwana babasaba kubapima amaraso ( ADN) kugirango barebe ko bahuje amaraso, uko niko amaraso ya Yesu ariyo agaragaza ko turi abana b’Imana bitari iby’inyuma gusa.
Dukwiye gushimira Imana ubuvandimwe twaboneye muri Kristo Yesu.
Impamvu ya 4 dukwiye gushima Imana nuko turi abaragwa b’ubwami butazahanguka. Abakolosayi 1: 12-13.
Amashimwe yacu akwiye kuba menshi kuko twahawe undi murage w’ubwami, dufite ahandi Imana yaduteguriye tuzaba.Ingoma zose zo mu isi zijya zihinduka ariko ubwami bw’Imana ntibuzahinduka kandi uwo murage tukaba twarawuhawe.
Dukwiye guhora mu buzima bushima Imana, atari iby’igihe runaka gusa ahubwo ari iby’iminsi yose.


c: text/html

text:
Batinya gukorera mu mazu yagenewe ubucuruzi kuko ahenze
Abafite amagorofa yagenewe ubucuruzi i Huye bifuza ko abantu bacururiza ahataragenewe ubucuruzi bahava, kugira ngo babone ibyashara by’ubukode, ariko bo bakavuga ko bihenze.
Ibi babivugira ko bubatse aya mazu babisabwe n’ubuyobozi bw’akarere, hagamijwe kuvugurura umugi wabo, nyamara muri rusange ibyumba byo hasi bikaba ari byo byifashishwa gusa.
Jean Paul Uyisabye, umucungamutungo wa Gare y’i Huye yagize ati “Kugeza ubu, ibyumba byo muri gare bikodeshwa ni 60% by’ibihari. Ibindi bibereye aho nta babikoreramo.”
Yifuje ko abacururiza cyangwa abatangira serivise mu mazu yagenewe guturwamo, urugero nk’aherereye ahitwa ku Itaba, barekera ayo mazu umurimo yagenewe bakaza gukorera mu magorofa yagenewe ubucuruzi.
Semuhungu Vincent, ufite iy’amagorofa ane, urebye hakoreshwa iryo hasi gusa. Hakoreshwa 25% by’aho gukorera afite.
Uretse aba kandi hari n’abandi bafite amagorofa adakoreshwa, kandi bakavuga ko ariho bari biteze amafaranga yo kwishyura inguzanyo bafashe bubaka.
Aba bacuruzi ariko banavuga ko cyane bikwiye guhera no kubatanga amaserivise atandukanye nk’imishinga, kuruta uko abacuruzi bajya muri ibyo byumba byo hejuru kuko abagura badakunze kuzamuka aho hejuru.
Bamwe muri aba bacururiza mu bikari by’amazu n’ahandi hatagenewe ubucuruzi by’umwihariko, bavuga ko aya magorofa batayatinya ahubwo ibiciro byayo bihanitse cyane batabishobora.
Maurice Mutabazi ni umudozi. Avuga ko yashatse gukorera mu igorifa rimwe bakamuca ibihumbi 350RWf kandi we yarashakaga gutanga ibihumbi 100RWf. Byatumye yiyemeza gushaka igikari akoreramo.
Ati"ariya mafaranga sinayabona ngo mbone n’ay’umusoro kandi nanjye mbashe kubaho."
Guverineri w’intara y’amajyepfo, Marie Rose Mureshyankwano, we avuga ko bazegera abacururiza mu mazu yagenewe guturamo, bakabereka umumaro wo gucururiza ahagenewe ubucuruzi.
Muri rusange mu Karere ka Huye hari inyubako zirindwi z’ubucuruzi zikeneye abazikodesha hatabariwemo amagorofa abiri yo muri gare.
Hari n’iya kiriziya gaturika igiye kuzura, ndetse n’izindi zigera kuri 16 zigiye kubakwa mu Cyarabu. Izi zose zizakenera abazikoreramo umunsi zuzuye.

robotstxt: allowed

filter: keep


text:
“Ibyo Imana yasezeranije byose, muri we ni mo “Yee” iri. Ni cyo gituma ari we udutera kuvuga ngo “Amen”, ngo Imana ihimbazwe natwe.”2 Abakorinto 1:20
Umuntu wese niyo ataravuka Imana iba imuzi kandi imufiteho mugambi mwiza,icyo ikuvuzeho cyangwa ikagusezeranya ni ngombwa ko gisohora kuko ari Imana isohoza amasezerano.
Muri kamere y’Imana ntibeshya,niyo mpamvu iyo hari cyo yagusezeranije akenshi wowe udashobora no kumenya inzira bizacamo kugira ngo bisohore ariko Imana iba ihazi kuko inzira zayo zirenga igihumbi.
Hari umupfakazi wo muri Leta Zunze Ubumwe z’Amerika yaramaze igihe afite ikifuzo cyo kugura imodoka cyangwa ko yakwibonera amafaranga make agakoresha iye yari yarangiritse abura amafaranga yo kuyikoresha,kuri we yabonaga bidashoboka ariko kuko inzira z’Imana ari nyinshi kandi isohoza ibyo yavuze,uy’umugore yatunguwe n’umuntu atazi amugurira imodoka nshya.
Ikinyamakuru The Blaze,kivuga ko uwo mupfakazi yahamagaye umuntu ucuruza imodoka ashaka kumusaba niba hari imodoka ihendutse yabasha kwigurira kuko iyo yakoreshaga yangiritse,amusobanurira ibintu byose uko bimeze,umwe mu bantu baraho arabyumva bituma yifuza gufata umwanya wo kumusengera kugira ngo wenda Imana imushoboze kugura indi modoka nshya.
Ikintu cyatunguye uwo mupfakazi,ni uko ubwo yageraga aho bacururiza imodoka yasanze wamuntu atazi yahageze ahita amubwira ko yumvise agomba kumugurira imodoka nziza kandi nshyashya,umugore biramutungura nyamara Imana yo yari ibizi ko arizo nzira bizacamo.
Ushobora kubona inzira zose zifunze nta hantu na hamwe hanyura igisubizo cyawe ariko Imana mbere ko icyo kibazo kiza yo yamaze gutegura igisubizo cyacyo.ikindi kandi iyo ivuze irasohoza kuko yego yayo ni yego ntihinduka,komeza uyizere kandi ukiranuke no kubikora izabikora.


text:
Umuntu wifuza gusengera igihugu cye asabwa gukurikiza izi nama:
1) Ibuka gusengera mu Byanditswe byera. Bisaba ko usenga wiyibutsa ibyanditswe unabishingiraho;
2) Maramaza gushaka mu maso h’Imana (Daniel 9:3);
3) Gira icyo wigomwa (Urugero: kwiyiriza cg kwibuza ibiryo cyangwa gukuraho izindi gahunda zigufitiye akamaro);
4) Wige kumenya no kwizera imbaraga z’Imana usenga no gukora kwayo;
5) Wature ibyaha byawe ndese n’ibindi byaha byose uzi byakozwe cyangwa bikorwa mu gihugu ( Gukuramo inda, ubusambanyi, ubwicanyi, etc);
6) Usabe Imana kubabarira abanyabyaha ndetse no gukuraho ibihano yari igambiriye;
7) Ibuka gushima Imana ko yakumvise.
Ndakwibutsa gusengera igihugu cyawe.
Rev. Dr. Fidèle Masengo, Umushumba Foursquare Gospel Church Kimironko masengof@yahoo.fr


text:
Nyamagabe: Kimwe cya kabiri cy amaterasi cyarangije gukorwa
Ubuyobozi bw’akarere ka Nyamagabe buratangaza ko gahunda yo gukora amaterasi irimo igenda neza kuko kugeza ubu akarere karangije gukora ½ cy’amaterasi kari karateganyije kubaka.  Kurwanya More...
Akarere ka Nyamasheke kahize kongera ibihingwa ngengabukungu
Mu mwaka 2011/2012, akarere ka Nyamasheke kiyemeje kongera ibihingwa ngengabukungu gatera ingemwe za kawa ndetse n’icyayi. Hagomba guterwa hegitare zigera kuri 280 za kawa ndetse na hegitari 500 z’icyayi. Raporo More...


text:
Abantu basaga ibihumbi 200 bo mu bwoko bw’abanya Tibetani barimo abasenga Buda 62, bahindukiriye Umwami Yesu mu gihe kingana n’umwaka umwe. Tibet ni agace gaherereye mu Bushinwa ku mugabane w’Aziya, ahaherereye umusozi muremure ku isi Everest, kakaba gatuwe n’abaturage basaga Miliyoni 7.5 biganjemo abasenga Buda, abasilamu n’umubare nyamuke w’abakristo bahabarizwa.
Urubuga rwa internet sundayadelajablog.com rwatangaje ko umwaka ushize umunya Tibet ukomeye mu idini rya Buda ku rwego rw’abapasiteri yafashe icyemezo cyo kwakira Yesu nk’Umwami n’umukiza agahinduka umupasiteri wamamaza ubutumwa bwiza bwa Yesu. Uru rubuga rukomeza ruvuga ko icyateye uyu mupasiteri gukizwa ngo ari urukundo yabonanye abakristo bo muri ako gace kubera ineza bagiriye abantu baho nyuma yo guterwa n’ibiza byaturutse ku mutingito udasanzwe wahabaye.
Umuyobozi w’umuryango wa gikristo Asian Access, wiyemeje gusakaza ijambo ry’Imana mu majyepfo y’Aziya, Joe Handley avuga ko uyu mubare w’abakizwa ari umusaruro w’imbuto y’urukundo yabibwe n’abakristo. Ati ‘’Ntibisanzwe, ibarura ry’imibare y’umwaka ushize ryonyine riratwereka abantu ibihumbi 200 bahinduriye Umwami Yesu, kandi ni umusaruro w’imirimo y’umuryango wa gikristo.’’
Handley yemeza ko ibi byose byaturutse ku bikorwa by’urukundo byatangaga ibyiringiro n’isanamitima ku baturage bo muri Tibet nyuma y’ibyabagwirirye umwaka ushize mu mutingito. Ati ‘’ ibi ntibigeze babibonana ababudiste, abahindu cyangwa se abandi banyamadini abarizwa hariya, niyo mpamvu buri cyumweru tubona twongererwa abizera Umwami Yesu, n’abandi bemera kwitanga ubwabo n’ibyabo ngo babone uko bigira ku birenge bya Yesu.’’
Umuryango Asian Access ufite intego yo guhugura abayobozi b’amatorero mu rwego rwo kubafasha kubala ubuzima bw’umwuka mu buryo burambye.
Handley yavuze ko ibi babikora mu rwego rwo kububakira ubushobozi ngo babone uko bafasha abantu babakikije bababwiriza ubutumwa bwiza. Ati ‘’ Buriya Imana ikora ibikomeye iyo abanu bemeye gushora imari mu bantu bayo, ikabona biratanga impinduka, hakavuka abayobozi beza bakomeye.’’
Nubwo uyu muryango ugaragaza imbogamizi z’ubushobozi no gusaba inkunga z’amasengesho ku bakristo hirya no hino bababazwa n’abarimbuka, uruhare rwawo ngo ntirushidikanywaho mu kwagura ubwami bw’Imana by’umwihariko mu majyepfo y’umugabane wa Aziya.


text:
1 petero 1
1.Petero intumwa ya Yesu Kristo, ndabandikiye mwebwe abimukira bintore bo mu batataniye i Ponto ni Galatiya, ni Kapadokiya no muri Asiya ni Bituniya, 2.mwatoranijwe nkuko Imana Data wa twese yabamenye kera mubiheshejwe no kwezwa nUmwuka, kugira ngo mwumvire Imana muminjagirwe amaraso ya Yesu Kristo. Ubuntu namahoro bigwire muri mwe.
Ishimwe ryibyiringiro byagakiza
3.Imana yUmwami wacu Yesu Kristo, ari na yo Se, ishimwe kuko yatubyaye ubwa kabiri nkuko imbabazi zayo nyinshi ziri, kugira ngo tugire ibyiringiro bizima tubiheshejwe no kuzuka kwa Yesu Kristo, 4.tuzabone umurage utabasha kubora cyangwa kwandura cyangwa kugajuka, ari wo namwe mwabikiwe mu ijuru, 5.mwebwe abarindwa nimbaraga zImana ku bwo kwizera, murindirwa agakiza kiteguwe kuzahishurwa mu gihe cyimperuka. 6.Ni cyo gituma mwishima, nubwo ahari mukwiriye kumara igihe gito mubabazwa nibibagerageza byinshi, 7.kugira ngo kwizera kwanyu kugaragare ko kurusha izahabu igiciro cyinshi (kandi izahabu nubwo ishira igeragereshwa umuriro), kandi kugira ngo kwizera kwanyu kugaragare ko ari ukukuri, amaherezo kuzabahesha ishimwe nubwiza nicyubahiro ubwo Yesu Kristo azahishurwa. 8.Uwo mumukunda mutaramubona, kandi nubwo none mutamureba muramwizera, ni cyo gituma mwishima ibyishimo byiza bitavugwa, 9.kuko muhabwa agakiza kubugingo bwanyu ari ko ngororano yo kwizera kwanyu. 10.Abahanuzi bahanuye ibyako gakiza barondora nibyubuntu mwari mugiye kuzahabwa babishimikiriye, 11.barondora igihe icyo ari cyo nibimenyetso byacyo, byerekanwaga nUmwuka wa Kristo wari muri bo agahamya imibabaro ya Kristo itari yaba, nubwiza bwuburyo bwinshi bwari bugiye kuyiheruka. 12.Kandi bahishurirwa yuko batabyiyerekewe ahubwo ko ari mwe babyerekewe. Ibyo none mumaze kubibwirwa nababwirije ubutumwa bwiza, babwirijwe nUmwuka Wera woherejwe ava mu ijuru, kandi ibyo abamarayika babigirira amatsiko bashaka kubirunguruka.
Ibyo kwera mu ngeso
13.Nuko mukenyere mu mitima yanyu, mwirinde ibisindisha, mwiringire rwose impano yubuntu muzazanirwa, ubwo Yesu Kristo azahishurwa. 14.Mube nkabana bumvira, ntimwishushanye nirari mwagiraga kera mukiri injiji. 15.Ahubwo nkuko uwabahamagaye ari uwera, abe ari ko namwe muba abera mu ngeso zanyu zose. 16.Kuko byanditswe ngo Muzabe abera kuko ndi uwera. 17.Kandi ubwo uwo mwambaza mumwita So, ari ucira umuntu wese urubanza rukwiriye ibyo yakoze ntarobanure ku butoni, mumare iminsi yubusuhuke bwanyu mutinya. 18.Kuko muzi yuko ibyo mwacungujwe ngo muve mu ngeso zanyu zitagira umumaro mwatojwe na ba sekuruza banyu, atari ibyangirika nkifeza cyangwa izahabu, 19.ahubwo mwacungujwe amaraso yigiciro cyinshi, nkayumwana wintama utagira inenge cyangwa ibara, ari yo ya Kristo 20.wamenywe nImana kera isi itararemwa, ariko akerekanwa ku mperuka yibihe ku bwanyu, 21.abo yahaye kwizera Imana yamuzuye ikamuha icyubahiro, kugira ngo kwizera kwanyu nibyiringiro byanyu bibe ku Mana. 22.Nuko rero ubwo mwiyejesheje imitima kumvira ukuri kugira ngo mubone uko mukunda bene Data mutaryarya, mukundane cyane mu mitima 23.kuko mwabyawe ubwa kabiri, mutabyawe nimbuto ibora ahubwo mwabyawe nimbuto itabora, mubiheshejwe nijambo ryImana rizima rihoraho. 24.Kuko, Abafite imibiri bose bahwanye nibyatsi, Ubwiza bwabo bwose bumeze nkuburabyo bwibyatsi. Ibyatsi biruma uburabyo bwabyo bugahunguka, 25.Ariko ijambo ryUwiteka ryo rihoraho iteka. Kandi iri ni ryo jambo ryubutumwa bwiza mwabwirijwe.
Uri gusoma 1 petero igice cya:


text:
Feb 07, 2016 admin Ayo Hanze 0
Nkuko ikinyamakuru Breitbart kibivuga, ngo abashakashatsi
bashyize ahagaragara igisima cyanditseho amagambo y’Igiheburayo ,hanaboneka ibisigazwa
by’urusengero rw’abakristo rwa kera, ibyo bimenyetso byabaye gihamya y’uko aho habaye
kera umugi w’abisirayeli, ndetse ahubwo bigaragaza ko aho ariho Yesu yakirije wa mugabo
wari ufite abadayimoni benshi.
Muri Bibiliya, Mu gitabo cya Mariko5:1-20, tubona inkuru y’umugabo wiberaga mu mva, Yesu
yaje gukiza abadayimoni benshi, Bibiliya ikomeza itwereka ko byarangiye abo badayimoni
Yesu abohereje mu ngurube zaraho, nazo zikiroha mu kiyaga cyari ahongaho.
Ubundi ako gace basanzemo icyo gisima ntikakibarirwa mu ntara zigize Isirayeli, ku buryo
nta kimenyetso cyagaragazaga ko koko aho hantu ariho Yesu yakoreye kiriya gitangaza.
Aho rero habonekeye biriya bisigazwa by’urusengero, hakaboneka kiriya gisima
n’ibicyanditseho, gushidikanya kwarashize, byagaragaye ko aho hahoze abayisirayeli.
Aho hantu haherereye iburasirazuba bw’inyanja ya Galilaya, muri Parike ya Kursi, ni
ahahoze umugi wa Kursi ubu utakibaho., abanyeshuri bo muri Kaminuza ya Haifa bakaba
baragaragaje ko wari umugi w’abayahudi.
Vuba aha rero nibwo bavumbuye icyo gisima, basanga handitseho amagambo twasobanura
mu kinyarwanda,”Urwibutso ruhoraho”,Umwarimu muri kaminuza Michael Atzi, avuga ko aya
magambo asanzwe mu bisirayeli, ko kuva na kera ahantu habereye ikintu kidasanzwe
bakundaga kuhubaka urwibutso.Nta gitangaza rero ko baba barubatse aho Yesu yakoreye kiriya
gitangaza. hari handitse n’amagambo, mu Giheburayo,(iki nacyo ni ikindi kimenyetso, cy’uko
hatuye Abaheburayo) “Amen”, na “Marmariya”iri jambo Basobanura ko ari Nyina wa Yesu Mariya
ryavugaga cyangwa se ikibuye kitwa marbre mu rurimi rw’igifaransa.
Ikindi kimenyetso cy’ingenzi kihagaragara, ni umusozi uhari ushotse mu nyanja,
ibi birahamya ibya wa musozi ingurube zamanutseho, zirindimurira mu nyanja.
habonetse kandi n’ubuvumo,aho ngaho.
Umushakashatsi Steve Ray(Stive Re), wavumbuye ibisigazwa byinshi avuga ko uko havumburwa
byinshi ariko ukuri kw’ibyo Bibiliya ivuga kwigaragaza.
MITALI Adolphe
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Rwanda | Ngoma: Abarimu barashima umwarimu SACCO ko yabafashije mu gihe imishahara yari yaratinze
Aba barimu bose bahamya Mugihe mu burezi havugwamo ikibazo gikomereye abarimu cy’itinda ry’imishahara yabo, ahohari abamaze amezi abiri badahembwa bamwe mu bakora umwuga wo kwigisha baratangaza ko cooperative yabo yo kubitsa no kugurizanya(Umwarimu SACCO) yabarinze kwandagara kuko yabahaga inguzanyo k’umushahara w’ukwezi gukurikiyeho(decouveri).
ko Umwarimu SACCO ntanumwe utarayiyambaje kandi ko yabahaga amafaranga y’umushahara wabo ku mwenda mugihe bari baratinze kubahemba.
Umwe mu barium twavuganye we ni n’umunyeshuri mu ishuri rikuru rya Kibungo INATEK ,avuga ko n’ishuri yari kurihagarika iyo gahunda bita decouveri itabaho kuko ngo ntamatike ndetse n’ibimutungayari kubona iyo adafata iyo nguzanyo.
Yagize ati” urebye twese uko twiga turi abarimu,ndetse n’abandi batiga ntanumwe utarafashe decouveri. Njyewe niyo yatumye nkomeza kwiga naho ubundi gutinda kuduhemba byari gutuma mpagarika kwiga.”
Ikigo cy’imari umwarimu SACCO cyashinzwe hagamijwe guteza imbere umwari nyuma y’uko bigaragaye ko umwarimu yasigaye inyuma mubushobozi,bityo iki kigo gishyirwaho ngo kimufashe kwiteza imbere yaka inguzanyo ngo akoreimishinga iciriritse.
Uretse gufata inguzanyo mu gukora imishinga ibyara inyungu,umwarimu SACCO ifasha abarimu mukongera ubumenyi ibaha inguzanyo zo kwiga muri za kaminuza.
Ikibazo cyitinda ry’imishahara y’abarimu bavugako cyateje ikibazo cy’ubukene mu barimu. Abarimu bamaze amezi agera kurabiri badahembwa byavuzwe ko byatewe no kubashyira mu myanya (pacement) bitakozwe ku gihe nk’uko byari biteganyijwe.
Tags: Rwanda- Bank- Sacco- Teachers


text:
Nyuma y’aho bigaragariye ko hari ababyeyi bo mu karere ka Rubavu cyane cyane abo mu murenge wa Gisenyi basibya abana mu mashuri abandi bakavamo burundu ngo basigarane barumuna babo igihe aba babyeyi bagiye gushaka ibicuruzwa mu mujyi wa Goma mu gihugu cya Congo, ibi bikaba ari uguhohotera aba bana no kubabuza uburenganzira bwabo, ku itariki ya 02 Kamena, itsinda ry’abapolisi baturutse mu ishami ry’ubugenzacyaha (CID) muri Polisi y’u Rwanda ryajyane imodoka yakira ibibazo by’abaturage (Mobile Police Station) muri uyu murenge kugirango bakangurirwe kwirinda iri hohoterwa ndetse n’icuruzwa ry’abantu.
Inspector of Police (IP) Christine Mukamazimpaka waturutse mu gashami ko kurwanya ihohoterwa rishingiye ku gitsina (GBV), yabwiye abaturage barenga 500 bari bateraniye mu kagari ka Kivumu umurenge wa Gisenyi, ko ibi bikorwa n’aba babyeyi ari uguhohotera uburenganzira bw’umwana, yaba ukuwe mu ishuri na murumuna we asigara arera.
Akaba yagize ati :” Umuntu wese utarengeje imyaka 18 y’amavuko yitwa umwana. Mu burenganzira bwe harimo ubwo kubaho, kwandikishwa avutse kandi bigakorwa ku gihe, kumenya ababyeyi be, kwiga, kuvuzwa, kurindwa ivangurwa, gushimutwa no gucuruzwa, kuruhuka, kwidagadura n’ibindi. None se iyo ufashe umwana ukamukura mu ishuri uba wubahirije uburenganzira bwe ? Uyu murumuna we se we wirirwa umunsi wose atonse ntuba umuvukije uburenganzira bwe ? Babyeyi, mwirinde ibikorwa nk’ibi.”
Yakomeje abakangurira kwirinda n’ihohoterwa ryo mu ngo kuko rivamo kwicana, abasaba kumvikana n’abo bashakanye. Aha yagize ati :”Byamaze kugaragara ko iyo habayeho guta inshingano k’umwe mu bashakanye bikunze kuba intandaro y’amakimbirane mu rugo amaherezo akazavamo ihohoterwa ry’umwe mu bagize umuryango yaba umugore cyangwa umugabo, rikaba rishobora no kuvamo ubwicanyi.”
Uwari uyoboye iri tsinda Chief Inspector of Police (CIP) Rutaro Hubert, yakanguriye aba baturage kumenya no kwirinda icyaha cy’icuruzwa ry’abantu.
Yagize ati :”Hari ibyaha bikorwa mushobora kuba mutazi ko ari ibyaha, umuntu araza akakwizeza ibitangaza ko agiye kugushakira imirimo myiza kandi ihemba amafaranga menshi mu mahanga cyangwa kugushakira amashuri meza mu bihugu byo hanze, wagerayo ugasanga ibyo bagusezeranyije ataribyo urimo gukoreshwa, ahubwo washowe mu buraya cyangwa ukoreshwa imirimo y’ingufu kandi udahemberwa, ndetse bamwe ibice byabo by’umubiri bikagurishwa, kandi abenshi mu bashorwa muri ibyo bikorwa ni abagore n’abakobwa uretse ko n’abasore n’abagabo byabageraho.”
Yakomeje ababwira ko bo nk’abaturage baturiye umupaka bahuye cyangwa bashobora kuzahura n’aba bantu babizeza ibitangaza, abakangurira kujya bashishoza.
Yagize ati : Abantu nk’aba bazakugeraho, niyo mpamvu buri wese agomba kugira imyumvire yisumbuye y’uko icuruzwa ry’abantu rikorwa n’ingaruka zaryo, kugirango abantu birinde kurigwamo.”
CIP Rutaro yasoje asaba abo baturage ko badakwiye guhohotera abana babo n’ubwo baba bagiye gushaka ibibatunga, abasaba kudaha amatwi umuntu uwo ariwe wese ubizeza ibitangaza kandi batamuzi, kuko nta cyiza kiba kimugenza, ahubwo hagira ubizeza ibyo bitangaza bagahita babimenyesha Polisi y’u Rwanda.”
Nyuma y’ibyo biganiro, umwe mu bana witwa Nishimwe Sandrine ufite imyaka 10 wiga mu mwaka wa 2 w’amashuri abanza, wari uhetse murumuna we yagize ati :”Dore nk’ubu uyu munsi nagombaga kuba nagiye kwiga, ariko mu gitondo Mama yambwiye ngo ninze tujyane (kurembera) gucuruza, tugeze hano ansigira uyu murumuna wanjye, we ajya muri Congo kandi aragaruka nimugoroba. Nta cyo kurya yansigiye kandi n’uyu aronka nimugoroba agarutse.”
Umwe mu babyeyi witwa Manishimwe Marie Goretti wakurikiye ibi biganiro, yashimye Polisi y’u Rwanda kubera impanuro ibahaye, aho yagize ati :”Rwose turasobanukiwe natwe dusanga ibyo dukora byo gusiga abana hano tukajya guhaha muri Congo ari amakosa, tugiye kwisubiraho tujye dukorera hano i Rubavu turi kumwe n’abana bacu, kandi n’aba twabasigiraga bakomeze amashuri yabo baziteze imbere.
Umukobwa witwa Twizerimana Rachel w’imyaka 20 we yagize ati :”Nyuma y’ibi biganiro duhawe na Polisi yacu, dusobanukiwe amayeri abo bagizi ba nabi bakoresha ngo babone abo bajya gucuruza. Ubu ntaho bashobora kumpera ndetse n’uwagerageza kunshuka nahita mushyikiriza Polisi y’u Rwanda.”
RNP
Urukiko rwategetse ko Umunyamakuru Shyaka Kanuma afungwa by’agateganyo...
Kicukiro : Umunyeshuri yafatanwe kashe 39 z’impimbano
Abahuzabikorwa ba DASSO muri Nyamagabe basabwe kwibanda ku gukumira...
Umunani bafunzwe bazira kugerageza guha ruswa abapolisi
Perezida Kagame yibukije abayobozi ko Imana yabaremanye ubushobozi
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...


text:
Wirinde ntuzibagirwe Uwiteka Imana yawe!
“Numara kurya ugahaga, ukamara kubaka amazu meza ukayabamo, inka zawe n’imikumbi yawe,n’ifeza zawe n’izahabu zawe n’ibyo ufite byose bikaba bigwiriye, uzirinde umutima wawe we kwishyira hejuru ngo wibagirwe Uwiteka Imana yawe yagukuye mu gihugu cya Egiputa…..” Gutegeka kwa kabiri 8 :11- 15
Imana itugirire neza cyane. Aya magambo yavuzwe na Mose arimo kwihanangiriza abisirayeli ngo ubwo bazamara kugera mu gihugu cy’isezerano, bamaze kwibagirwa inzira y’ubutayu, uburetwa bw’abanyegiputa bazirinde rwose ntibazibagirwe Uwiteka Imana yabo yabakuye kure.
Aya magambo nubwo aremereye ariko ikintu cyo kwibagirwa Imana cyo ni icyacu pe, ahubwo Imana itubabarire, kandi nabonye akenshi imigisha cyangwa gushyirwa hejuru aribyo bituma ahari twibeshya ko twageze aho tutagikeneye Imana, nyamara ahubwo ariho twari tuyikeneye.
Nagiye mbona ingero nyinshi z’abantu bagiye bavamo abantu bakomeye cyangwa se abayobozi, ako kanya agahita abona ko gutwara Bibiliya bitakimubereye, agahita abona ko abasenga ari injiji, abantu batiyubashye, muri make agahita yibagirwa Uwiteka Imana yamukuye mu gihugu cy’uburetwa, mu muryango woroheje n’ahandi habi atashoboraga kwikura, ariko kuko Imana imwibutse akayitura kuyibagirwa.
Hari umuntu nzi wari umukristo mwiza , azi gusenga ayo twita amasengesho y’uburyo bwose, mu kanya gato abona uburyo bwo kujya kwiga mu mahanga, ariko agarutse ntiyasubiye mu rusengero ahubwo igihe cyose yavugaga ibibi ngo byo mu rusengero!!!. Aha iyo mpageze, ngira impungenge nkabwira Imana ngo niba kujya I Burayi, mu mahanga , aribyo bizatuma nibagirwa Imana sinzajyayo cyangwa sinzajyeyo!
“Numara kurya ugahaga, ukamara kubaka amazu meza ukayabamo, inka zawe n’imikumbi yawe,n’ifeza zawe n’izahabu zawe n’ibyo ufite byose bikaba bigwiriye, uzirinde umutima wawe we kwishyira hejuru ngo wibagirwe Uwiteka Imana yawe yagukuye mu gihugu cya Egiputa…..” Gutegeka kwa kabiri 8 :11- 15
Hari igihe cyo gusonza nkuko umubwiriza abivuga ariko hakabaho n’igihe cyo kurya ugahaga, ukubaka amazu, si inzu imwe, ndetse ukayabamo, amashyo akaba yuzuye ibiraro cyangwa se ukaba utacyaka avance sur salaire za buri kwezi icyo bita imanurambabura, ukaba ufite amafaranga menshi kuri comptes utibuka umubare…… ariko Bibiliya irakubwiye ngo uramenye umutima wawe ntuzishyire hejuru ngo wibwire ko ari uko wakoze cyane, kuko hari n’abandi bakoze cyane, baniga amashuri menshi baraminuza, ariko ntibagira amahirwe menshi nkayo wagize.
Hari ikintu kijya kintera agahinda cyane. Barambwiye ngo bamwe mu bantu bo mu bihugu byateye imbere, bajya bavuga ko twe muri Afurika ngo impamvu dusengera amafunguro ngo nuko tuba twari dufite impungenge zuko tutarikubibona! Aha birengagiza ko ushobora no kubibona, uburwayi bukakubuza kubirya, bakirengagiza ko haba umwuzure , umutingito, umuriro……. Byose biza bitunguranye kandi nta bushobozi bwo kubikumira, kandi bikaba byatuma na rya funguro utaribona cyangwa ngo urifate.
Uramenye ntuzibagirwe Uwiteka Imana yawe kuko uko byagenda kose ukeneye Imana mu mibereho yawe. Hari umudamu umwe yari yakiriye agakiza, bukeye umugabo we azamurwa mu ntera aba umuntu ukomeye, ariko yahise areka iby’agakiza ati reka nta mugore w’umutegetsi ukwiriye kuba mu bintu nk’ibi by’abarokore!! Ikibabaje nuko nyuma y’igihe gito uwo mugabo yaje gupfa!!! Ariko Yesu we ntajya apfa, kandi ibihe birahinduka ariko we, ntajya ahinduka, uko yari ejo, niko ari none ninako azahora iteka ryose. Amen
Ibihe byiza. Hari n’igihe Imana itinya guha umuntu ibintu byinshi kuko niyo yamuhaye isumbwe rito, amara igihe yarayibagiwe. Ongera usezerane n’imana isezerano ko naho yaguha byinshi bitazatuma uyibagirwa, kandi niba wari waranibagiwe, garuka kuko Imana ni inyembabazi kandi ntigusaba ibiruta ibyo washobora.
Ibihe byiza.


text:
Nyagatare: Yanze gutaha inzu ye ngo atinya urupfu
Ndazigaruye Faustin, wo mu Mudugudu wa Cyenjojo mu Murenge wa Rwempasha muri Nyagatare bamusanganye itaka ry’inzu n’iryo mu murima we arishyiriye umupfumu ngo wamubwiye ko byarozwe ndetse ngo inzu ayitashye yahita apfa.
Ku wa 27 Kanama 2016, abaturage bakoraga umuganda ku nkengero z’Umugezi w’Umuvumba bamwambuye agakapu yari afite bakeka ko ari ibiyobyabwenge afitemo basanga ari itaka, avuga ko yari ashyiriye umuvuzi we mu Karere ka Musanze.
Ati “ Iri taka n’iry’inzu yanjye nujuje yambwiye ko bayintegeyemo nyitashye nahita mpfa. Ubutaka na bwo baraburoze ntibwera abandi bareza jye reka da! Ndarimushyiriye ngo amvure.”
Bamwe mu baturage twaganiriye bo bavuga ko imyemerere ya Ndazigaruye Faustin igaragaza ubuyobe n’ubujiji bwinshi.
Uwitwa Mutabaruka Stanislas agira ati “Umwana w’umuntu ntarindwa n’abapfumu, baramurya ibyo yakabaye atungisha umuryango we, baramuteranya n’abaturanyi kandi ikibabaje azapfa asigire abamukomokaho umurage mubi.”
Musabyemariya Domitillem, Umuyobozi w’Akarere ka Nyagatare Wungirije ushinzwe Imibereho Myiza y’Abaturage, asaba abaturage kwirinda ababashuka bagamije kubrya utwabo bababeshya ko barozwe ngo babavure.
Yemeza ko abakijya mu bapfumu ari ubujiji bubibatera kandi bituma umuntu yangiza ibye bakabirira ubusa.
Ati “’Iby’abapfu biribwa n’abapfumu!’ Umuntu iyo arwaye ajya kwa muganga akavurwa agakira. Kwikorera itaka nk’uko ni ubuyobe kandi abaturage bamenye ko nta kamaro k’abapfumu uretse kubarya ibyo baruhiye.”
Ndazigaruye Faustin avuga ko uwo mupfumu yamumenye umwaka ushize amuvuzaho abana n’umugore ngo bari bararozwe.
Avuga ko atari yakamuciye amafaranga ndetse ataranamubwira abamurogeye inzu n’ubutaka. Kujya kuri uwo mupfumu ngo bimusaba amafaranga atari munsi y’ibihumbi 5 y’urugendo.
Nyuma yo gusubika urugendo ku wa gatandatu ushize kubera ko yasanze imodoka inyura i Gicumbi itakoze kubera umuganda, Ndazigaruye yatubwiye ko ruzasubukurwa ku wa gatandatu w’iki cyumweru.


text:
Rwanda | GISAGARA: itorero ryo kurugerero ryatanze umusaruro
Ababyeyi bo mu karere ka Gisagara bafite abana basoje amashuri yisumbuye mu mwaka wa2011 bakaba baranavuye mu itorero ryo ku rugerero baratangaza ko ryatanze umusaruro mwiza kuko basigaye babona akamaro karyo More...
Nyabihu: biyemeje kurandura imirire mibi burundu muri uyu mwaka wa 2012
Igikorwa cyo kurwanya imirire mibi cyatangiranye no guha abana amata Mu rwego rwo kurushaho kurwanya imirire mibi kugira ngo himakazwe ubuzima buzira umuze kandi bwiza ku baturage, mu karere ka Nyabihu More...
Gisagara: Abaturage bo mu mirenge itandukanye bagejeje ibibazo byabo ku buyobozi
Tariki 12 Mutarama 2012, umuyobozi w’akarere ka Gisagara aherekejwe n’abandi bayobozi bakorera mu karere barimo umuyobozi wungirije ushinzwe imibereho myiza y’abaturage, umuyobozi ushinzwe More...


text:
Mu gice giheruka Raissa na Mateso bari bari mu rukundo bashiturwa n’umuntu wakomanze batararangiza ibyabo, Ese uwo muntu yaba ari nde?
...Raisa niwe wageze hanze mbere akubitana amaso n’isura y’umugabo wamuciye mu maso,ariko bataragira icyo bavugana ahita amubwira ati:“Jambo dada, mimi ni mshona viatu hodhari, nimeshona viatu vya Mahtma Ghandi, nimeshona viatu vya kibaki na Obama ameniita kesho ili niende marikani kushona viatu vyake lakini sijapata nauli ya kulipa rubani, ndiyo maana nakuja hapa kuwaomba niwashonee viatu kwa kifundi nipate nauli! Nakuomba!
Kuko Raisa atari yakamenya Igiswayire neza yahamagaye umugabo we wari umuhanga cyane ku rurimi rw’Igiswayire ngo yumve ibyo uwo mugabo avuga amusobanurire ni uko wa mugabo asubiramo ya magambo y’igiswayire, maze Mateso abwira umukunzi we ati: “aravuze ngo mwiriwe, njyewe ndi umudozi w’inkweto w’umuhanga cyane, nadoze iza Mahtma Ghandi, nadoze iza Kibaki none na Obama yampamagaje muri Amerika kudoda ize ariko nabuze itike none mumpe ikiraka ndonde izanyu mbone itike” Raissa yahise aturika araseka cyane kuburyo igitwenge cye cyakanguye Vumilia arasohoka aza kureba ibyabaye mu gipangu.
Ako kanya Raisa yahise abwira Mateso ati “Mukunzi nibutse ya nkweto yawe twajyanye kwa mabukwe wambaye ko yacitse, reka tuyimuhe ayidode? Ni uko arayizana wa mugabo arayidoda kuburyo bose bahise bamutangarira.Arangije kudoda bamuhaye amafaranga ariko Raisa aramubaza ati “Ko mbona hari aho nkuzi? Undi arahakana ati “Ubwo wambonye mu mihanda yose ndodera abantu inkweto.”
Ibyo ntibabitinzeho ahubwo uwo mugabo batamenye izina yahise abaza Vumilia ati “Mwazanye inkweto tukabadodera? Undi ati “uze kugaruka umugabo yaje saa kumi n’imwe tuguhe inkweto ze uzidode.”
Saa kumi n’imwe wa mugabo yari kwa Pendo na Vumilia arimo adoda inkweto za Pendo yajyanaga kuroba maze arangije kubadodera arabwira ati “None se bariya bantu nadodeye inkweto kare ko ntari mbazi muri aka gacera? Maze Pendo ati “Ni Abanyarwanda baje ino bahunga ngo hari umuntu washakaga ku bica niko batubwiye ariko ni abakire pe!ndetse uriya mugabo nabonye azi n’ubwenge uziko mu kwezi kumwe amaze aha yahise abona akazi ko gukorera ikinyamakuru kiba mu mujyi? Gusa ni abantu beza kandi numvaga babeshya ngo abanyarwanda si inyangamugayo ariko nasanze ari ukubeshya.”
Pendo akimara kuvuga atyo wa mugabo yahise ahagarika kudoda inkweto ahita ababwira ati “ese ubu uwabaha akazi kabahemba ibihumbi bibiri by’idorari mwagakora? Bose bahise barebana basekera rimwe bibaza ukuntu umudozi w’inkweto atanga akazi k’amafaranga angana atyo barayoberwa kandi koko nawe wabyibaza, ariko uwo mugabo arababwira ati “Mubifate nk’ukuri niba bishoboka munsange mu mujyi muri hotel ya Safari iri joro.”
Ni uko Pendo ati “Oya turajya mu munsi mukuru w’amavuko wa Mateso kuko Raisa yadutumiye” naho wa mugabo ati “Eeh mbese bamwe nadodeye niko bitwa? Ariko ntimubabwire ibi tuganiriye mutibuza amahirwe yo gukira. Ubwo nimuvayo muhite muza kuriyo hoteli mba mu cyumba cya 19.”
Uyu mugabo yasubiye muri hoteli n’ubwo byari amayobera kumva umudozi w’inkweto ukodesha hoteli maze ahita afata telefone arahamagara niko kuvuga ati “Halo, ni nyakubahwa Donald KAMANZI tuvugana?Ni Gatuza muvugana nagirango nkubwire ko nageze kuri ba bana neza ndabafite, kandi gahunda nzayirangiza ejo neza none muri miliyoni icumi wansezeranije, umpemo eshanu nonaha kandi witegure ejo uzabe uri muri Kenya saa sita.”
Ahagana saa yine z’ijoro nibwo ibirori by’isabukuru ya Mateso byahumuje aho kugirango Vumilia na Pendo bajye kuryama batega imodoka berekeza kuri Safali hotel.
Bagezeyo basanze wa mugabo abategereje maze abagurira inzoga arababwira ati “Njyewe nitwa Gatuza ndi Umunyarwanda, uwo muntu washakaga kwica Mateso ni njyewe none n’ubu ndamushaka ariko sinamugeraho mutamubimfashijemo, bityo ndagirango mumfashe nzabaha ibihumbi bibiri by’idorari, ndetse nimwanga nzifasha kandi namwe mbice!
Vumilia ati “Twagufasha gute se nyakubahwa? Ese ubu koko twahemukira inshuti? Gatuza ati “Niba mubyemeye ndabigisha uko mubigenza kose” maze Vumilia n’amarira menshi arebana n’umugabo ati “nta mahitamo dufite icyo umugabo wanjye yemera najye simpakana.”
Naho Pendo wari ucecetse atekereza uburyo yakoreraga amadorari 50 ku kwezi none umunsi umwe akaba agiye kwikuba kenshi niko kuvuga ati “Nta kibazo akazi turagakora.” Ni uko ahita abaha amadolali igihumbi, ati “andi nzayabaha akazi karangiye”.
Murenzi Sixbert
Ushaka gusoma igice cyabanje, kanda hejuru ku itangiriro ry’icyo gice uri gusoma, ku magambo ari mu ibara ry’umutuku asobanura uko mu gice hiherutse byarangiye.Ufite andi makuru ushaka kuduha, hamagara kuri 0784444190.


text:
No mu mibabaro yacu, Imana ikeneye ko tuyigirira ikizere
Nari nizeye ubwo navugaga nti “Narababajwe cyane.” Zaburi 116:10
Aha hameze nk’aharimo urujijo ukuntu umuntu ababazwa yarangiza akanagira kwizera. Ubundi mu bintu bikamura kwizera k’umuntu rimwe na rimwe akanatakariza Imana ikizere harimo n’imibabaro.
Kubera ko muri kamere muntu habamo kwibagirwa ikimubayeho kigakabya cyose kimwibagiza ibyabanje, ni ukuvuga iyo umuntu ababaye yibagrwa iminsi yishimye, kimwe nuko iyo yishimye yibagirwa iminsi yababaye. Dawidi yanyuze muri byinshi ariko ashimira Imana ngo yakijije ubugingo bwe urupfu, amaso ye Imana iyarinda amarira n’ibirenge bye ibikiza kugwa, ahita afata icyemezo aravuga ngo nanjye nzagendera mu maso y’Uwiteka mu isi y’ababaho. Zaburi 116:8-9
Ageze hapfo ari nayo magambo twatangije nibwo yavuze ngo nari nizeye ubwo navugaga nti ‘’Narababajwe cyane.’’ No kumenya igihe uhagazemo ukumva ugifitiye Imana icyizere ntuyivuge nabi mu mibabaro, ukamera nka Dawidi mu mibabaro ye kuburyo n’igihe yatuza akanwa ke akavuga ko ababaye ariko yari agifitiye Imana icyizere.
IKi kizere nicyo cyatumye Yobu akomeza kuba umwizerwa mu maso y’Imana, kuko nubwo yababajwe cyane ariko yafashe icyemezo cyo kutikuraho kuba inyangamugayo, bamushyiriye amakuru akurikiranye abana be bapfuye, amatungo. Ibintu byose bishize, arahaguruka ashishimura imyambaro ye, aravuga ati navuye mu nda mama ntacyo nambaye ni nako nzayisubiramo, Uwiteka niwe wabimpaye none arabyisubije. Izina ry’Uwiteka rishimwe. Yobu 1:21
Urabona ko ntibyamubujije kubabara kuko ntiwareka kubabara ibikubabaza bihari, ariko ube nka Dawidi n’igihe usubiramo imibabaro yawe, ube ugifitiye Imana icyizere.
Akenshi abantu bigisha abandi ko bivuguruzanya gucika intege ngo unagirire Imana icyizere, bakakubwira ko udakwiye kugaragaza umubabaro wawe, ariko sibyo wababara ukanabivuga ko ubabaye ariko muri byose izina ry’Uwiteka rigakomeza gushyirwa hejuru.
Dawidi yabanje gushyira imbere kugirira Imana icyizere, ikindi ko Imana yumva amasengesho ye, ikindi yasobanukiwe ko Imana itatubuza gusuka amaganya yacu kandi igakomeza kudukunda.
Bijya gusa no kuri Yobu igihe yageragezwaga yishingikirije ku Mana nibwo yavugaga ati ‘’ Ntabwo nasubiye inyuma ngo mve mu mategeko yategetse, Ndetse amagambo yo mu kanwa kayo yambereye ubutunzi, Bundutira ibyokurya binkwiriye.’’ Yobu 23 :12
Mbese no mu mibabaro ye, Yobu yari akibona ko Imana ikwiye kugirirwa ikizere kuko ni nziza, ni urukundo, ishoborabyose, niyo ifite ubuzima bwe mu biganza byayo kandi ifite umugambi mwiza, ibi nibyo byatumye akomeza kuba umwizerwa nubwo yanyuraga mu bihe bikomeye. Nshuti ntabwo mu mibabaro yawe ari igihe cyo gutuka Imana,oya, ahubwo komeza uyigirire ikizere. Igihe uyivuga kibe n’igihe cyo kwatura kwizera kwawe, Imana iguhe umugisha, Amen.


text:
Ibanga ryo kwibuka ibyo Imana yakoze
Kandi uwo munsi uzababere urwibutso, muzawuziririze ube umunsi mukuru w’Uwiteka. Mu bihe byanyu byose muzajye muwuziririza, ribe itegeko ry’iteka ryose. Kuva 12:14
Imana ikura ubwoko bwayo bw’Abisirayeli mu buretwa bwa Egiputa, iki cyari igihe gikomeye kidashobora kwibagirana. Uyu munsi wabaye mu bihe by’amateka akomeye y’Abisirayeli, ari ko n’Imana yabasabaga kutabyibagirwa. Umunsi baboneyemo gukomera kw’Imana.
Imana yerekanye imbaraga zayo kuri Egiputa hamwe n’ibyago icumi kubera kwinangira kwa Farawo, nyuma Imana ikaza no gutandukanyamo inyanja kabiri. Aya mateka abemera Imana n’abatayemera barayazi cyangwa barayumva. Amafilimi atandukanye yarakozwe kuri aya mateka. Imana nayo yihanangirizaga Abisirayeli kutazibagirwa aya mateka mu gihe bazaba bageze mu gihugu cy’isezerano.
Ubundi iki gikwiye umuntu wese, Imana iba ishaka ko twibuka imirimo ikomeye yakoze mu buzima bwacu, kuko birushaho kudukomeza mu rugendo rugana mu ijuru. Biragoye ko satani akwihebesha iyo ubasha kwibuka imirimo y’Imana, kuko umubwira ko iyakoze ibya mbere ntaho yagiye izakora n’ibindi.
Nshuti usoma ubu butumwa, ujye uhora wibuka ibyo yakoze, uko yakubohoye, indwara yagukijije, agakiza yaguhaye, intambara yakurwaniriye, iyi ni intwaro ikomeye yo kunesha umwanzi cyane igihe aguteza kwiheba mu buzima bwawe.
Ibi bigufasha kumenya ko Imana yawe igihari, kandi ko ishoborabyose.


text:
Ikibaya cya Bugarama cya hegitare 1500 gihuriweho n’imirenge itanu, Bugarama, Muganza , Nyakabuye , Gikundamvura, gifatwa nk’ikigega cy’imyaka itunga Rusizi n n’ibihugu by’abaturanyi birimo Repebulika iharanira Demokarasi ya Congo (RDC ) kubera umusaruro gitanga ariko ubu abaturage bahangayikishijwe n’ukuntu imyaka yose yumye.
Imyaka yera muri iki kibaya irimo umuceri, ibigori , ibishyimbo ariko ngo nyuma yo gutera imbuto hegitare zimwe zarumye, kuko imvura yahise ibura kuva mu Ukwakira 2016.
Abaturage baganiriye na IGIHE bavuze ko biteze inzara mu gihe kiri mbere.
Maniraguha Laurence yagize ati “Nahinze ubunyobwa hariya bwarumye …. aha hose ubona gutya byarumye, izuba rikuraho umwanda wakubitamo umwambi umuriro ukaka.”
Umuhinzi Hakizumwami Pie yunzemo ati “Iki kibazo ukuntu kimeze guhera mu kwizi kwa 10 dutangiye gutera ibigori hagwaga akavura gake gake biramera imvura ihita icika, nta mutonyi wongeye kugera hasi n’ibyameze ni ukubera ubukonje bwo hasi, Iyi saha tuba turi gukubita ibishyimbo turya n’ibigori ubu dutegereje kuribwa n’inzara nta kundi.”
Umuyobozi w’Aakarere ka Rusizi, Harerimana Frederic, mu kiganiro n’itangazamakuru yavuze ko bitazateza ikibazo cy’inzara, ariko ko hazabaho guhungabana kuw’ibitunga abaturage.
Yagzie ati “Nibyo umuturage azasonza ariko ntabwo azagira inzara kuko inzara ni ikintu gikomeye kiba cyarenze igaruro, ariko uyu muturage kuba niba yari afite hegitare imwe y’ibishyimbo ntabwo azasarura kuri ya hegitare.”
Yakomje agaragaza ko ikihutirwa cyaba ari ugushakira aba baturage ubwunganizi bw’ibiribwa.
Yagize ati “Ni ukuvuga ngo uwamufasha kubona ibyo arya, nawe se mu bundi bushobozi yarasanganykwe ashobora kugira icyo yakora, ni n’amahire bari muri koperative, irabagoboka , ubuyobozi tukabagoboka ariko ntabwo twavuga ko hari inzara cyane ko ubundi mu muco nyarwanda uwahinze, uwejeje asanzwe asagura, cyangwa se ntabwo abaturage bose batunzwe n’umwuga w’ubuhinzi gusa, uwahuye n’iki kibazo yahungabana ariko ntabwo twavuga ngo hari inzara igiye kubaho mu Bugarama.”
Akomeza avuga ko ubu bafashe ingamba zo kurwanya icyo kibazo, bamenyesha abaturage amakuru y’iteganyigihe, gukomeza gushyira ingufu mu kuhira bifashishije amazi yo mu migezi n’ibindi.
Hegitari 541 z’ibigori, hegitare 80 z’ibishyimbo na hegitari 40 z’umuceri zabuze amazi mu kibaya cya Bugarama ku buryo nta musaruro uzavamo, aho hakaba kandi ahahingwa mu giterane hatabariwemo abahinze ku giti cyabo.


text:
mer.
19
janv.
2011
ISOMO RYA MBERE
Isomo ryo mu ibaruwa yandikiwe Abahebureyi (Heb 2, 14-18)
Bavandimwe, 14ubwo abana bafitanye ubumwe bw’amaraso n’umubiri, Yezu na We yasangiye na bo ubwo bumwe, kugira ngo mu rupfu rwe atsiratsize umugenga warwo ari we Sekibi, 15maze abohore abatinyaga urupfu rubahoza mu bucakara igihe cy’ubuzima bwabo bwose. 16Koko ntiyaje atabaye abamalayika, ahubwo yaje atabaye inkomoko ya Abrahamu. 17Kubera iyo mpamvu yagombaga kwishushanya n’abavandimwe be muri byose, akaba Umuherezagitambo Mukuru w’umunyampuhwe, kandi wishyikira ku Mana ngo ahanagure ibyaha by’imbaga. 18Ubwo We yababaye kandi akageregezwa, ashobora no gutabara abageragezwa.
ZABURI (Zab 105 (104),1-2, 3-4, 6-7, 8-9)
Inyik/Uhoraho yibutse Isezerano rye.
Nimushimire Uhoraho, mwambaze izina rye,
nimurate ibigwi bye mu yandi mahanga;
nimumuririmbire, mumucurangire,
nimuzirikane ibitangaza yakoze.
Nimwishimire izina rye ritagatifu,
muhimbarwe, mwebwe abashakashaka Uhoraho!
Nimugarukire Uhoraho Nyir’ububasha,
mushakashake uruhanga rwe ubudahwema.
Mwebwe nkomoko ya Abrahamu, umugaragu we,
bahungu ba Yakobo, abatoni be!
Ni we Uhoraho Imana yacu,
Umugenga w’isi yose.
Ahora yibuka ibyo yasezeranye bidasubirwaho,
Ijambo yarahiriye amasekuruza igihumbi,
Iryo sezerano yagiranye na Abrahamu,
akarisubiriramo Izaki mu ndahiro.
IBANGONDIRIMBO RIBANZIRIZA IVANJILI (Mt4,23)
Alleluya Alleluya.
Yezu yamamazaga Inkuru Nziza,
agakiza icyitwa indwara n’ubumuga cyose muri rubanda
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 1,29-39)
Muri icyo gihe, 29bakiva mu isengero Yezu ajya kwa Simoni na Andereya, ari kumwe na Yakobo na Yohani. 30Ubwo rero nyirabukwe wa Simoni yari aryamye, ahinda umuriro. Bahita babwira Yezu iby’uburwayi bwe. 31Ni ko kumwegera, amufata ukuboko aramuhagurutsa. Nuko umuriro urazima, atangira kubazimanira. 32Bugorobye, izuba rimaze kurenga, bamuzanira abarwayi bose n’abahanzweho na roho mbi; 33mbese umugi wose ukoranira imbere y’umuryango. 34Nuko akiza abarwayi benshi bari bababajwe n’indwara z’amoko menshi, kandi yirukana roho mbi nyinshi, ariko akazibuza kumuvuga kuko zari zizi uwo ari we. 35Bukeye bwaho Yezu abyuka mu rukerera, arasohoka ajya ahantu hiherereye, nuko arasenga. 36Simoni na bagenzi be bajya kumushakashaka. 37Bamubonye baramubwira bati «Rubanda rwose ruragushaka.» 38We rero arabasubiza ati «Nimucyo tujye ahandi, mu nsisiro za hafi, naho mpamamaze Inkuru Nziza kuko ari cyo cyanzanye.»39Nuko azenguruka Galileya yose, yamamaza Inkuru Nziza mu masengero yabo kandi yirukana roho mbi.


text:
Iyo wemeye gusangira n’abandi duke ufite, Yesu aratubura/Ev.Adda
Aba bantu banteye impuhwe kuko uyu munsi ari uwa gatatu turi kumwe, none bakaba badafite ibyo kurya. Nimbasezerera ngo basubire iwabo biriwe ubusa, baragwira isari mu nzira kuko bamwe ari aba kure.” Mariko 8:2-4
Abantu bakunze kumva ubutumwa bwiza, barakomeza bategera Yesu amatwi, umunsi urahita, ibiri, uwa gatatu intumwa ziti ‘’mwigisha, basezerere bagende kuko uyu munsi ari uwa gatatu batarya.’’
Intumwa zari zamaze gufata umwanzuro w’uko bataha. Ariko Yesu abarebye ngo abagirira impuhwe, abona ko batari bugereyo kuko aho bari butahe hari kure.
Intumwa zari zibitseho imigati 7, burya bari bashonje nabo bakabura ukuntu bayirya. Bati ‘’mwigisha basezerere,’’ huum!! Yesu yo kabyara agaheka ati ‘’Mbese mufite iki? ‘’ Bati imigati irindwi.’’
Ubwo abantu bari 4000 utabazemo abagore n’abana. Yesu ati nimuyizane. Afata icyemezo cyo kubagaburira akoresheje ubushobozi ya afite.
Yesu aratubura igihe wemeye ibyo ufite kandi ukemera kubizana mugihe abigusabye.
Umugore ngo yari umupfakazi, ajya gutoragura udukwi 2, ngo avuge agafu yari afite, ako gatsima bakarye n’umwana we bipfire.
Eliya ati ‘’yee, genda ukazane nkarye, ifu n’amavuta ntibizongera kubura iwawe. Yarabikoze, bararya barahaga, uhereye ubwo, biba nk’uko Eliya yavuze.
Intumwa zashatse gusezerera abantu bashonje kandi zifite imigati 7. Yesu yabagiriye impuhwe arayitubura.
Benedata, hari igihe twanga gusangira n’abandi Yesu akabibona nk’ubugugu. Ni kenshi usanga umuntu asuwe akanga kuzana ibihari ngo abisangire n’abashyitsi ngo ni duke. Agasukari ni ak’abana, umushyitsi agataha nta n’icyayi, bangaya reba babanze batahe.
Ababuza abakozi gutegura ku meza bati ‘’ba uretse abashyitsi batahe. Yesu yatubuye imigati ari uko bayizanye. Yesu afitiyeimpuhwe abasezererwa bashonje, kandi bataha kure.
Arifashisha iki? Iyo migati 7, arayitubura nawe wungukiremo, reka ubugugu, bizane babirye, Yesu aratubura, nta bukene uzagira ngo n’uko wagaburiye abashonje.
Iriya migati 7, n’ubundi ntiyari buhaze intumwa, ariko kubwo kwemera bakayizana, nabo babyungukiyemo, bararya, barasigaza. Gutanga Bizana umugisha kuruta guhabwa, tinyuka nubwo ari duke, manyagura uhe n’abandi Yesu azagusura atubure, Amen.


text:
Umumaro wo kwandikisha umwana mu irangamimerere
Kwandikisha umwana mu bitabo by’irangamimirere ni ingenzi cyane kuko bifitiye umwana umumaro, umubyeyi ndetse n’igihugu muri rusange. Nyamara akenshi usanga ababyeyi baba abize, abatize, ababa mu mujyi n’ababa mu byaro bose batitabira nkuko bikwiye gahunda yo kwandikisha umwana mu bitabo by’irangamirere.
Mu mahugurwa y’abanyamakuru yo gusobanurirwa itegeko ry’umuryango yateguwe n’Umuryango Uharanira Uburenganzira bwa muntu n’iterambere mu karere k’ibiyaga bigari, GLIHD, abatanze ibiganiro barimo Naomi Umuhoza, impuguke ku bijyanye n’uburenganzira bw’umwana akaba n’umwarimu muri Kaminuza y’u Rwanda mu ishami ry’amategeko na Rene Munyamahoro nawe wigisha mu ishami ry’amategeko muri kaminuza zitandukanye, bagarutse ku mpamvu ari ingenzi ko umubyeyi yandikisha umwana.
Rene Munyamahoro asobanura umumaro wo kwandikisha umwana
Dore impamvu zatanzwe n’izi mpuguke:
Kwandikisha umwana bituma uwo mwana amenyekana ko ari umuntu uriho: Mu gihe wandikishije umwana mu bitabo by’irangamimere utuma uwo mwana amenyekano ko ariho nk’umuntu muzima wiyongereye ku baturage b’igihugu. Kwandikisha umwana nibwo buryo bworoshye butuma igihugu kimenya umubare w’abaturage gifite kuko ubundi buryo bw’ibarura rusange bwo buba haciyeho igihe kirekire kandi bugatwara amafaranga menshi.
Kuba umwana ajya mu igenamigambi ry’igihugu: Hari ibintu byinshi leta ikora muri gahund ayayo y’igenamigambi ikagendera ku mubare w’abaturage ifite. Iyo umwana rero utanditse byicira abaturage bose kuko leta iba yateganyirije abaturage bacye.
Kubahiriza uburenganzira bw’umwana: Kwandikisha umwana ni uburenganzira bwe kuko biba bizamufasha kubona uburenganzira agenerwa n’amategeko bifashishije inyandiko igaragaza ko yanditswe. Urugero niba umwana afatiwe mu ikosa ariko ukaba ubona ko ari umwana ufite igihagararo ku buryo wakeka ko ari umuntu mukuru, iyo adafite inyandiko y’ivuka ntabwo byoroha ko yaburanishwa nk’umwana mu gihe nta kigaragaza ko akiri umwana.
Gutuma hari ingamba zifatwa zifitiye abaturage akamaro: Iyo abana bose banditse haramutse habaye ikibazo kibasira abo bana ugasanga aribo bari gupfa cyane, ayo makuru amenyekana vuba bikaba byatuma igihugu gifata ingamba ku buryo bwihuse.
Kuba umwana yabonana n’ababyeyi igihe yabuze: Mu gihe umwana yanditse mu bitabo by’irangamimirere akba yaburana n’ababyeyi nko mu gihe cy’intambara n’ibindi. Ya makuru yo mu bitabo by’irangamimirere ashobora kwifashishwa mu guhuza ababyeyi n’umwana cyane cyane ko ubu ikoranabuhanga ryabyoroheje.
Korohereza ababyeyi; Hari ubwo ababyeyi badaha agaciro kwandikisha umwana, nyamara umwana yatangira nk’ishuri cyangwa akeneye icyangombw acyo kujya hanze n’ibindi bagakenera inyandiko ye y’ivuka. Icyo gihe ababyeyi bata umwanya bashaka icyo cyagombwa bakaba banacibwa amande nkuko bizateganwa n’Iteka rya Perezida wa Republika rizaba ritari ryasohoka.
Izi ni zimwe mu mpamvu z’iggenzi zatuma buri mubyeyi wese yari akwiriye kujya yitabira gahunda yo kwandikisha abana. Twabibutsa ko igihe cyatanzwe cyo kwandikisha abana ku buntu kizarangira kuri uyu wa gatanu tariki ya 23 Ukuboza, 2016. Abari baracikanywe na gahunda yo kwandikisha abana bakihutira icyo gikorwa, mbere yuko gahunda y’amande azaba ateganywa n’itegeko iteka rya Perezida itangira gushyirwa mu bikorwa.
Gracieuse Uwadata


text:
Aug 21, 2015 Cyiza Theogene Ubusesenguzi 0
Umupasiteri wo mu gihugu cya Leta Zunze ubumwe za Amerika wo mu mugi wa Chicago ho muri Leta ya Illinois yakoze Apulikasiyo(Application,App) izajya isimbuza amazina yo muri Bibiliya ay’umusomyi,iyi Apulikasiyo(Application,App) yitwa ToYouBible.
Ni ukuvuga izajya ifata mazina yanditse muri Bibiliya iyasimbuze ay’umuntu uri gusoma Bibiliya.
Urugero aho kuvuga ngo Imana ibwira Yeremiya iti::”Nakumenya ntarakurema” ahubwo iyi porogaramu izajya isimbuza aya mazina asanzwe muri Bibiliya ay’umusomyi.
Ni ukuvuga ko aho ukuvuga ngo Imana ibwira Yeremiya iti bizajya bisimbuzwa urugero ngo Imana ibwira Mbarubucyeye iti:”Nakumenya ntarakurema”.
Gregory Ijiwola,uyobora itorero ryitwa The CityLight Church riri mu mugi wa Chicago yabwiye Christian Post dukesha iyi nkuru ko icyamuteye gukora iyi Apulikasiyo(Application,App) isimbuza amazina asanzwe muri Bibiliya agasimbuzwa ay’umuntu uri gusoma Bibiliya bizafasha abasomyi kugira kwizera kuko bazajya basoma babona ko ari bo babwirwa cyangwa bavugwa mu nkuru zo muri Bibiliya aho yatanze urugero ku murongo umwe wo muri Bibiliya yakoreyeho igerageza.
Urugero yifashishije ubwo yakoraga iyi apulikasiyo ya To you Bible ruboneka mu gitabo cy’umuhanuzi Mika 6:8 havuga ngo: “Yewe mwana w’umuntu we,yakweretse icyiza icyo ari cyo.
Icyo Uwiteka agushakaho ni iki?Ni ugukora ibyo gukiranuka no gukunda kubabarira,no kugendana n’Imana yawe wicisha bugufi.”
Muri iyi Apulikasiyo(Application,App) ho bigaragara ko Bibiliya ibwira uwitwa Mike Walker aho gushyira muri rusange.
Ivuga itya:“Imana yeretse Mike Walker icyiza.Icyo Imana imushakaho ni iki?ishaka ko Mike Walker akora ibyo gukiranuka no gukunda kubabarira,no kugendana n’Imana ye yicisha bugufi.”Ni ukuvuga ko usoma ariwe uzajya ugaragara mu nkuru ari gusoma.
Benshi batangiye gukoresha iyi Apulikasiyo(Application,App) ya To you Bible
Kugirango iyi App ibashe kumenya izina ryawe rize gusimbura asanzwe yanditse muri Bibiliya bisaba kubanza ugashyira imyirondoro yawe aha bugenewe bisa nko gufungura konti kuri iyi App nkuko ufungura konti no kuzindi mbuga mpuzabantu nka za Facebook n’izindi.
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Ese kongerera inshingano Minijust nta mutwaro byayikoreje?
Inama y’Abaminisitiri yateranye ku wa Gatatu tariki 10 Kanama 2016, yongereye inshingano Minisiteri y’Ubutabera( MINIJUST) zirimo izo kuyobora Polisi y’Igihugu, Urwego rw’Igihugu rw’Imfungwa n’Abagororwa, RCS, nyuma yaho Minisiteri y’Umutekano yarebereraga izi nzego yari imaze guseswa.
Minisitiri w’Ubutabera akaba n’Intumwa Nkuru ya Leta, Jonston Busingye, avuga ko nubwo iyi Minisiteri yahawe izi nshingano, ngo yanahawe ubushobozi buhagije bwo kuzikora.
Yagize ati "Iyi Minisiteri nibyo yahawe inshingano ariko yahawe n’ubushobozi bwo kuzikora. Yahawe Umunyabanga wa Leta, yahawe Ubuyobozi bukuru bushinzwe kugenzura Polisi, ihabwa ubuyobozi bushinzwe kugenzura ibirebana n’abagororwa, kandi ubusanzwe izi ni inzego zikora."
Minisitiri Busingye avuga ko izi ari inzego zifite icyerekezo, zifite ibyo zishaka kugeraho, icyo bakora kikaba ari uguhuza ibyo bikorwa, bakabishyigikira, aho bikeneye ubuvugizi bigakorwa haba mu nama ya Guverinoma, n’inkunga yose ya ngombwa yaba mu bikoresho cyangwa amafaranga bikaboneka.
Urwego rw’Igihugu Imfungwa n’Abagororwa rushyizwe muri Minisiteri y’Ubutabera rufite ibibazo birimo ibyo kutagira amacumbi ahagije y’abacungagereza, umubare muto wabo, ibibazo by’abagore baza gufungwa bakabyarira mu magereza ubushobozi bwo kubitaho bukaba kuke, ikibazo cy’amazi kuri gereza iri kubakwa ya Mageragere, n’ibindi.
Minisitri Busingye ubwo yasuraga uru rwego kuri uyu wa 13 Ukwakira 2016, yavuze ko ku bufatanye, byose bazagenda babikemura. Yasabye abari aho kwibuka aho u Rwanda rwavuye n’aho rugeze ababwira ko bitanga icyizere cy’uko n’ibigihari bizagenda bikemuka.
Umuvugizi wa RCS Sengabo Hillary aganira na IGIHE, yatangaje ko gushyirwa muri iyi minisiteri bifite icyo bivuze kuri rwo.
Yagize ati “ Bizadufasha kuko hari imirimo myinshi dukora irebana n’amategeko igiye kujya ibonerwa ibisubizo ku buryo bworoshye, hari kandi ibirebana n’uburenganzira bw’ikiremwamuntu bizajya bihita bikemuka, n’ibindi."
Ni ubwa mbere Minisitiri Busingye asuye Ikigo cy’Igihugu cy’Imfungwa n’Abagororwa kuva haba ivugururwa ry’izi nzego muri uyu mwaka 2016 kigashyirwa muri Minisiteri y’Ubutabera.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Amazu Leta yabagejejeho ntibateganyaga kuzayigezaho
Abubakiwe mu mudugudu wa Kabyaza umwe muri irindwi y’icyitegererezo yubatse i Nyabihu muri 2015-2016, bashima Leta yabagejeje ku byo batari kuzigezaho.
Niyibizi Jacques umwe muri bo avuga ko ahereye kuri aya mazu agera kuri 200 yubakiwe abangirijwe n’ibiza bigaragaza ingufu Leta y’Ubumwe ikoresha mu guteza imbere umuturage.
Agira ati “Ibikorwa Leta y’ubumwe ikorera abaturage ni agahebuzo. Twe ibingibi nibwo twakabibonye. Turashimira Leta y’ubumwe kubera ibyiza nk’ibi itugezaho. Si ibi gusa, urabona uyu mudugudu ni uw’intangarugero muri Nyabihu.”
Ibi binagarukwaho na bamwe mu bandi batuye muri uyu mudugudu. Umwe mu bakecuru bawutuyemo yatangaje ko ntacyo yashinja Leta yamwubakiye.
Uyu mudugudu wubatse mu kagari ka Rurengeri muri Mukamira. Ukaba wegerejwe ibikorwa remezo birimo imihanda irimo uca mu mudugudu nyirizina n’udushamikiyeho duhuza amazu yawubatswemo.
Umuyobozi w’akarere ka Nyabihu Uwanzwenuwe Theoneste, avuga ko uyu mudugudu uri mu midugudu irindwi y’icyitegererezo yubatswe mu mwaka wa 2015-2016 hanoza imiturire.
Ati “Twarangije umwaka imidugudu yose itandatu itunganijwe kandi inatuwe ndetse uwa karindwi wari ugeze kuri 78%, kugira ngo urangire kandi unatuwe.Ku bijyanye na gahunda yo gutuza abaturage mu midugudu, ni igikorwa gikomeza.
Cyane ko biri muri gahunda ya Leta ku tugari no ku midugudu hakomeza gutungwanywa site zo guturaho.”
Nyabihu ni akarere gakunze kwibasirwa n’ibiza. Muri Werurwe-Mata-Gicurasi uyu mwaka, amazu asaga 200 yasenywe n’amazi, abantu batandatu bahasiga ubuzima, amatungo amwe arapfa na hegitari nyinshi z’imyaka zirangirika.
Kurwanya isuri no kunoza imiturire,abaturage batuzwa ahatari mu manegeka bikaba ari bimwe mu bikorwa mu kurwanya ibiza,ari nabyo bikomeje gukorwa abaturage batuzwa mu midugudu.


text:
Abaturage n’abacuruzi bo muri santere ya Kamuhoza mu murenge wa Kanama mu karere Rubavu, bavuga ko bahangayikishijwe kandi batewe impungenge no kutagira ubwiherero hafi y’isoko, kandi rihuriramo abantu benshi.
Aba bacuruzi n’abaturage barasaba ubuyobozi bw’Akarere ka Rubavu kububakira ubwiherero rusange, kuko babangamiwe n’umwanda uhagaragara uterwa no kutagira ubwiherero rusange, bityo bakaba bafite impungenge z’uko bashobora kuzahandurira indwara zituruka kw’isuku nke.
Ubuyobozi bw’Akarere bwemeza ko iki kibazo gihari, ndetse bugahamya ko bugiye kugihagurukira bureba ko cyakemuka kandi vuba.
Umurenge wa Kanama ni umwe mu mirenge yagiye igaragaramo ikibazo cy’umwanda ukabije, ndetse higeze no kwibasirwa n’icyorezo cya Kolera, abaturage bakaba bakomeje kubangamirwa n’ikibazo cy’umwanda.
Abarema isoko rya Kamuhoza bemeza ko ushaka kwiherera, bakagira impungenge ko amasazi ashobora kubamanuriraho umwanda n’indwara bidakemutse vuba.
Kamanzi Bernard, umwe mu bakorera muri iri soko aragira ati “Ubu byaratuyobeye kugira ngo ujye kwibohora bigusaba kujya mu rugo rw’abaturiye isoko, kubera ko iri soko ryakira abantu benshi hari ubwo ugenda ugasanga hafi y’inzu bahakikije umwanda, ubwo rero amasazi yahakora akaza ku biribwa ndetse n’ibicuruzwa byo mu isoko ugasanga ni ikibazo gikomeye.”
we n’abandi baturage biganjyemo abacururiza mu isoko rya Kamuhoza bavuga ko kubera kutagira umusarane abacuruzi bavuye mu bice bitandukanye nk’ibigize umurenge wa kanama, Nyundo na Nyabirasi yo mu karere ka Rutsiro, hari ubwo biherera mu mugezi utemba wa Sebeya.
Ibi ngo bituma bagira impungenge ko hadashyizweho ubwiherero rusange bakwandura indwara zikomoka ku mwanda.
Murenzi Janvier, umuyobozi w’Akarere ka Rubavu wungirije ushinzwe imari n’iteranbere ry’ubukungu, yemeza ko iki kibazo kizwi, ariko agahamya ko kiri mu nzira zo gukemuka.
Avuga ko bagiye kububakira ubwiherero rusange cyane ko barimo kugirana amasezerano na rwiyemezamirimo uzabwubaka bidatinze.
Aragira ati “Ubu turi mu nzira zo guhangana n’iki kibazo tugishakira umuti, isoko rya Kamuhoza ryakira abantu baturutse henshi cyane hashoboka, kuba nta bwiherero rusange bafite natwe biratubangamiye turi mu nzira zo gushaka uko tububakira, turwanya ko hakomeza kugira umwanda, kandi turi mu nzira zo gusinyana amasezerano na rwiyemezamirimo uzabubakira.”
Mu gihe ubu bwiherero buzaba bwubatswe, izaba ari inkuru nziza ku barema isoko, ariko by’umwihariko abaturanye na ryo bahoraga bakikijwe n’umwanda.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Umuhanzi Patrick Nyamitari, uri mu marushanwa ya TPF6, umuziki usanzwe ari kimwe mu bice bimugize, kuko ubuzima bwe ahanini burangwa no kuririmba, no guhanga.
Nyamitari aririmba muri Serena Hotel; yakuze ari umuhanga mu kuririmba
Nyamitari yavutse kuwa 16 Kanama 1986, avukira mu Majyepfo y’u Rwanda, mu Mujyi Huye. Nyamitari ni bucura mu muryango w’abana bane, abahungu babiri n’abakobwa babiri. Mu muryango we haranzwe mo gukunda muzika cyane mubo bava inda imwe nka mukuru we akurikira wigeze kuba mu itsinda ribyina injyana zigezweho ndetse na Mushiki we wakunze kubyina mu matorero ndanga muco. Ku myaka itandatu y’amavuko nibwo yatangiye kwiyumvamo muzika, akakunda kubyina no kuvuza ingoma mu itorero ry’abana bato babyinaga imbyino gakondo muri kiriziya Gatolika ya mutagatifu Karoli Rwanga... soma ibindi


text:
Meya w’akarere ka Ngororero avuga ko batazihanganira abica gahunda za Leta kubera ruswa
Bamwe mu baturage batuye mu Murenge wa Hindiro mu karere ka Ngororero baravuaga ko abayobozi b’Imidugudu babakaga ruswa y’amafaranga ibihumbi bitanu (5000 Frw) kugira ngo bashyire umuntu mu cyiciro cya mbere cy’ubudehe.
Ibyiciro by’ubudehe nibyo kugeza ubu bishingirwaho muri gahunda zitandukanye zirimo kugena amafaranga y’ubwisungane mu kwivuza, ubudehe, gufasha abanyeshuri kubona inguzanyo yo kwiga muri kaminuza n’ibindi.
Ibi bituma benshi barwanira kujya mu cyiciro cya mbere kugira ngo bajye bafashwa muri izo gahunda.
Abaturage bo mu Karere ka Ngororero mu Murenge wa Hindiro bo bavuga ko abayobozi b’imidugudu bagiye babaka amafaranga ya ruswa ngo bakunde babashyire mu cyiciro cya mbere bitaba ibyo bakabashyira mu cyiciro cya gatatu n’icya kane.
Umwe mu baturage twaganiriye wabyaye abana batatu b’impanga akaba atunzwe no guca incuro avuga ko umukuru w’umudugudu w’aho atuye yamwatse ruswa y’ibihumbi bitanu ngo amushyire mu cyiciro cya mbere ayabuze yisanga ari mu cyiciro cya gatatu.
Yagize ati : “Ikintu kishe ibi byiciro ni abakuru b’imidugudu, byapfiriye hano hasi. Umukuru w’umudugudu yakugeragaho akakubwira ngo kugira ngo agutere mu cya mbere ni uko ubanza ukamutera akantu amakuru utanze ntabe ari yo bafata. Ubu ndi konsa ziriya mpanga 3. Ubu se nzonsa impanga 3 njye no guca inshuro ntange na mituweli? Banyatse bitanu ndayabura nsohoka mu cyiciro cya gatatu.”
Uretse amafaranga kandi abaturage bavuga ko hari n’abaguraga inzoga bagasangira n’abakuru b’imidugudu barangiza bakabashyira mu cyiciro cya mbere abataguze inzoga bakabashyira mu cyiciro cya gatatu.
Umuyobozi w’Akarere ka Ngororero Ndayambaje Godfroid avuga ko icyo kibazo cyigeze kubaho ariko nk’ubuyobozi bw’Akarere bwagihagurukiye ku buryo hari abayobozi b’imidugudu ndetse n’utugari birukanywe burundu mu bakozi ba Leta kandi ko ari gahunda bafite izakomeza kuko ngo batazihanganira uzashaka kunyunyuza imitsi y’abaturage.
Yagize ati: “icyo cyabayeho kandi ababigaragayeho twagiye dufata umwanzuro wo kubahagarika, usibye n’abayobozi b’imidugudu hari n’ab’utugari byagaragayeho turabahagarika ndetse dufata n’umwanzuro wo kubirukana burundu mu bakozi ba Leta tumaze kugisha inama inzego zibishinzwe, turakurikirana n’ibyo tuzakora igihe cyose ni gahunda izakomeza kugira ngo dukosore ayo makosa yakozwe.”
Meya w’Akarere ka Ngororero Ndayambaje Godfroid avuga ko birukanye abayobozi b’imidugudu babiri ndetse n’abayoboraga utugari tubiri bagaragayeho amakosa yo kwaka ruswa mu gushyira abaturage mu byiciro by’ubudehe nubwo ari bake cyane ugeranije n’ababikoze nk’uko byumvikanira mu majwi y’abaturage.
Aba baturage kandi ntibatinya kuvuga ko hari n’izindi gahunda bagenerwa na Leta ariko ntizibagereho ku buryo ngo iyo ziba zibageraho uko zakabaye baba bamerewe neza cyane.


text:
Mu nsanganyamatsiko igira iti “Twubake ubushobozi bw’inzego zatowe hagamijwe impinduramatwara mu iterambere binyujijwe mu itorero ry’igihugu”, aya mahugurwa arimo kubera muri Tumba College of Technology mu Karere ka Rulindo.
Yitabiriwe n’abantu 456 barimo abagabo 362 n’abagore 94 aho basabwe kwita ku baturage babaha agaciro na serivisi nziza.
Umuyobozi Wungirije ushinzwe Imbireho Myiza y’Abaturage mu Mujyi wa Kigali, Judith Kazayire, afungura ku mugaragaro aya mahugurwa.
Yagize ati “Icyo tubasaba nk’ubuyobozi ni uguha abaturage agaciro bakwiye mubaha serivisi nziza mubakemurira ibibazo, ni cyo babatoreye ni na byo babitezeho, kwaka umuturage ruswa bibe kirazira.”
Yabasabye kuba umusemburo w’impinduka mu iterambere bakabigaragariza mu bikorwa kandi badasobanya; baharanira iterambere ry’umuturage.
Umuyobozi w’Akarere ka Nyarugenge, Kayisime Nzaramba, yagize ati “Ni mwebwe dutezeho impinduka, mudufashe kurwanya akajagari mu myubakire ndetse no micururize n’ibindi, kubahiriza igihe no kwihutisha serivisi duha abaturage bacu ntakubasiragiza kuko ni bo shingiro.”
Aya mahugurwa agamije kongerera ubushobozi abakozi b’Akarere ka Nyarugenge n’abatowe vuba muri Gashyantare/2016 mu kunoza inshingano zabo no kugira umutimanama, indangagaciro na kirazira bibayobora mu gukora akazi kabo neza, no kubasobanurira uruhare rw’abayobozi mu kurwanya ubukene n’ibindi.
Umukozi ushinzwe Imibereho Myiza n’Iterambere mu Kagari ka Rugarama mu Murenge wa Nyamirambo, Nyiransabimana Jannette wayitabiriye, avuga ko itorero ribafasha gukarishya ubwenge, ko batangiye kugira ibyo baryungukiramo aho bigishijwe ko kizira kumva induru y’umuturage utakemuriwe ikibazo.


text:
Abagize urwego rw’Abunzi bahawe amagare bagenewe na Perezida Paul Kagame cyagaragaje ibyishimo cyatewe no koroherezwa ingendo buzuza inshingano zabo neza, akaba aje yiyongera kuri telefone bagenewe zibafasha gukorana neza n’izindi nzego.
Abagize uru rwego bo mu karere ka Ruhango batangaje ko bakiriye neza iki gikorwa, bishimira ko Umukuru w’igihugu yabatekerejeho, imvugo ye ikaba ingiro.
Abafashe ijambo bose bagaragaje ko bafite akanyamuneza muri bo, bahamya ko ibibazo by’ingendo ndende bajyaga bakora n’amaguru bajya kunga abaturage bigiye gukemuka.
Uwamungu Cecile, umwunzi mu rukiko rw’ubujurire ku rwego rw’umurenge wa Kinihira, yagize ati “Twishimye cyane rwose, Nyakubahwa Perezida wa Repubulika akomeza kutwereka ko imvugo ye ari yo ngiro, ubu hari uduce ntajyaga ngeramo, urugero nk’ubu kuva ku murenge njya ahitwa Bweramvura sinajyaga njyayo kuko urugendo rwaho n’amaguru ni amasaha 4.
Ubwo rero sinirirwe njyayo kuko ari kure, ariko iri gare rigiye kunyorohereza akazi, rizadufasha kugera hose njye ndanarizi sinzajya ngombera gutegereza untwara.”
Ubwo yabagezagaho ayo magare, Twagirimana Epimaque, umuyobozi w’akarere ka Ruhango wungirije ushinzwe iterambere ry’ubukungu, yabasabye kuzayakoresha icyo yagenewe, kuko ngo bayahawe mu rwego rwo kubongerera ubushobozi mu gutanga serivise nziza.
Yagize ati “Aya magare bayahawe kugira ngo aborohereze akazi, icyo tubasaba ni ukuyafata neza, ntibemerewe kuyagurisha cyangwa kuyatangaho ingwate kuko ni amagare y’akazi azajya abafasha gutanga serivisi nziza mu kazi kabo nk’abunzi.”
Ku ikubitiro icyiciro cya mbere cy’abunzi bagera ku 124, akaba ari bo bashyikirijwe amagare muri 476 babarizwa mu karere ka Ruhango. Ibindi byiciro na byo ngo bikazakurikiraho mu minsi iri imbere.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Ku wa 18-20 Ukuboza 2006, I Kigali hateraniye inama ngarukamwaka y’umushyikirano ya kane. Iyo nama yahujwe n’inama y’ubwiyunge yatumiwemo Abanyarwanda baba mu mahanga.
By’umwihariko, mu nama ya kane y’umushyikirano, abayobozi b’uturere bashyize ahagaragara ibyo bagezeho mu mihigo bari bagiranye na Perezida w’u Rwanda Paul Kagame mu kwezi kwa kane 2006, ndetse banahiga ibyo bazageza ku bo bayobora mu mwaka utaha wa 2007.
Mu myanzuro yafatiwe muri iyo nama, hishimiwe intambwe ubumwe n’ubwiyunge bimaze gutera mu Rwanda, ariko hanasabwa ko Abanyarwanda baba ku mugabane w’I Burayi bakigishwa iyo politiki bitewe n’amacakubiri abaranga.
Abari mu nama basabye ko gahunda y’umuganda igomba kunozwa, cyane cyane mu Mujyi wa Kigali,. abaturage batawitabira bagacibwa amafaranga. Abari mu nama icyakora ntabwo bagennnye uko ayo amende angana.
Gusa, abari mu nama basanze hari ibibazo bikibuza U Rwanda kugera ku iterambere rirambye rwiyemeje. Muri ibyo bibazo bavuzemo nk’umuvuduko ukabije w’abaturage abari mu nama basanze ko ari ikibazo kigomba gushakirwa umuti.
Abayobozi bose basabwe kugira ibikorwa bifatika kandi byakura Abanyarwanda mu bukene, bitari amagambo gusa.
Ibindi bisobanuro kuri iyi nkuru haruguru.


text:
Sinzabeshya Dawidi. Ev. KIyange Adda Darlene
Zab89: 36 : Igihe kimwe narahiye kwera kwanjye sinzabeshya Dawidi.
Dufite Imana nziza ikora ibitangaza , Imana y’urukundo rwinshi. Iyo dusomye Bibliya dusanga iyo ivuze ikintu igikora kandi abo yasezeranije bose yarabahaye ibyo yabasezeranije. Yasezeranije Aburahamu umugisha w’umwana w’umuhungu iramumuha. Yamusezeranije ko izavana urubyaro rwe mu buretwa bwo muri Egiputa yarabikoze, yasezeranije Mose ko izajyana abisiraheri I Kanani, yarabikoze, yasezeranije Dawidi ko ingoma ye izahoraho iteka ryose biba bityo, Yesu aza yitwa umwana wa Dawidi kandi Ingoma ye ntizahanguka iteka ryose.
Mwene Data, Imana ntibeshya,ivuze ko igiye gukora ikintu iragikora, ivuze ko iguhaye umugisha irawuguha, ivuze ko igiye kuguhana irabikora. Niyo mpamvu nifuje kukugira inama ngo witonde mu mikorere yawe, mu byo uvuga wubahe Imana. Imana yavuze ko igiye kurimbura Sodomu irabikora, nawe nutayumvira izaguhana, ariko n’uyubaha izaguha umugisha.Ibyo wavuganye n’ Imana uko byamera kwose uzabibona nubwo byatinda ubitegereze bizasohora.Sigaho rero gucika intege komeza wizere, ukore ibyo gukiranuka uzabona kugira neza kw’Imana.
Yewe muntu utumvira Imana ukaba ukigendera mu byaha, ndakugira inama yo guhindukira ukareka ingeso mbi, kuko iherezo ry’abanyabyaha ni mu muriro w’iteka ryose. Garukira aho rero uve mu byaha kuko Iyavuze ko izahana abanyabyaha ntiyabihinduye izabikora. Yarirahiye ntizabeshya Dawidi.
KIYANGE Adda-Darlene


text:
ZABURI 62:2-
"Umutima wanjye uturize Imana yonyine, Ni yo agakiza kanjye gaturukaho. Ni yo gitare cyanjye yonyine n’agakiza kanjye, Ni igihome kirekire kinkingira sinzanyeganyezwa cyane".
Iyi Zaburi yanditswe na Dawidi mu gihe yarimo kunyura mu bihe bikomeye yaterwaga n’ikibazo cya Absalom.
Usomye iriya Zaburi usangamo ibintu 3 by’ingenzi umuntu yakora mu gihe ari mu kibazo kimukomereye.
1) Uzige guhanga Uwiteka amaso. Nashimishijwe y’uko Uwiteka yabereye Dawidi agakiza, amubera ubutabazi, amubera ingabo imurinda, ubuhungiro ndetse n’imbaraga. Iyo uhanze Uwiteka amaso ikora ibikomeye.
2) Uzige kwiringira Uwiteka (V.9). Dawidi ati "mujye muyiringira). Yamenye ko kwiringira ibyo umuntu atunze atari byo. Ibyiringiro bye byose abishyira k’Uwiteka.
3) Uzige kubwira Uwiteka(v.9). Abo dukunda kubwira ibyacu sibo twakagombye kubibwira bwa mbere. Dawidi ati "ibyo mu mitima yanyu mubisuke imbere yayo". Ibyawe ubisuka he? Niwe witeguye kukumva...niwe wumva ntabure icyo akora.
Ndagukangurira kwegera Uwiteka mu bihe byose ukomerewe.
Mugire igitondo cyiza!
Fidèle MASENGO, Umushumba Foursquare Gospel Church Kimironko masengof@yahoo.fr


text:
Rwanda : Intumwa za rubanda zirasanga urugamba rwo kuzamura imibereho rugenda neza
Intumwa za rubanda zigize ihuriro rishinzwe iterambere n’imibereho myiza y’abaturage mu nteko ishinga amategeko zivuga ko urugamba rwo kuzamura imibereho myiza y’abaturage rugenda neza.
Izi ntumwa zikaba zaratangaje ibi ku wa kabiri tariki 27/11/2012 ubwo zasozaga umwiherero w’iminsi itandatu zari zimaze mo mu karere ka Musanze, wari ugamije kubongerera ubushobozi mu gukora ubuvugizi bugamije gukemura ibibazo by’abaturage.
Niyongana Gallican perezida w’ihuriro riharanira imibereho myiza y’abaturage n’iterambere, gukorera isesengura ku buremere bw’ikibazo cy’ubwiyongere bw’abaturage, kuboneza urubyaro, ibijyanye n’ubuzima bw’imyororokere n’ibindi.
Izi ntumwa za rubanda, zivuga ko urugamba rwo kuzamura imibereho myiza y’abaturage rugenda neza, gusa zikavuga ko bikenewe ko buri munyarwanda atanga ibitekerezo bigamije gufasha inteko gushyiraho amateko atuma imireho myiza irushaho kujya imbere.
Agnes Ntibanyurwa, umukozi mu ishami ry’umuryango w’abibumye ryita ku baturage, umuryango wafatanye n’inteko mu gutegura uyu mwiherero, avuga ko icyari intego y’uyu mwiherero kwari ukongerera ubumenyi abadepite mu kunoza gahunda zigamije iterambere.


text:
Imana ihe iruhuko ridashi umwami wacu
hhhh interahamwe ko mbona arizo ziri kuvugira kigeli ubu se tuvuge ko ariwe zakundaga? Cg nugushaka kuryanisha abantu?
hhhh interahamwe ko mbona arizo ziri kuvugira kigeli ubu se tuvuge ko ariwe zakundaga? Cg nugushaka kuryanisha abantu?
hhhh interahamwe ko mbona arizo ziri kuvugira kigeli ubu se tuvuge ko ariwe zakundaga? Cg nugushaka kuryanisha abantu?
hhhh interahamwe ko mbona arizo ziri kuvugira kigeli ubu se tuvuge ko ariwe zakundaga? Cg nugushaka kuryanisha abantu?
ntimugakabye ibintu uwo yari umwami wabahindindiro bazamwihambire kuko na Kimenyi wacu wo mugisaka yaratanze turaceceka namwe nimutuze no kuba abonye aho ashyingurwa ashime imana icyakwereka abazize Genocide bashyengukiye kugasozi Cg ngo bakwereke aba gabo baguye mu mashyamba murugano mumutara nahandi baharanira ko abanyarwanda Bari barirukanywe iwabo ko batahuka warangiza ngo umwami ari nawe wateye bimwe mubibazo dufite ....... Imana imuhanisha kumwima urubyaro none bamwe muri mumatiku gusa ni bamuhambe nkuko n'abandi bahambwa kuko ntagishya yakoze twabonye uretse ko yari umwe mu baharabika u rwanda ahubwo iyo azanwa ari muzima yarakwiye gushyirwa imbere yamategeko . Imana niwe mwami naho uwo ninkabandi
ntimugakabye ibintu uwo yari umwami wabahindindiro bazamwihambire kuko na Kimenyi wacu wo mugisaka yaratanze turaceceka namwe nimutuze no kuba abonye aho ashyingurwa ashime imana icyakwereka abazize Genocide bashyengukiye kugasozi Cg ngo bakwereke aba gabo baguye mu mashyamba murugano mumutara nahandi baharanira ko abanyarwanda Bari barirukanywe iwabo ko batahuka warangiza ngo umwami ari nawe wateye bimwe mubibazo dufite ....... Imana imuhanisha kumwima urubyaro none bamwe muri mumatiku gusa ni bamuhambe nkuko n'abandi bahambwa kuko ntagishya yakoze twabonye uretse ko yari umwe mu baharabika u rwanda ahubwo iyo azanwa ari muzima yarakwiye gushyirwa imbere yamategeko . Imana niwe mwami naho uwo ninkabandi
Wowe wumva ari iki?umwam wahe? wande? na Kigeli yahoz ari umwami ntiyarakiri umwami.Ujyubaza ibyo uzi nka teacher sha hhhh
Wowe (nubwo utari umwami) wumva uzahambwa he?
1961 abanyarwanda basezereye ingoma ya cyami. Sinumva impamvu hari abantu bagifite ingengabitekezo ya cyami .
Umugaragu w'umwami yashoboraga kurusha agaciro abavandimwe be ndetse akamumenyera amabanga akomeye abandi batazi - Guhagararira umuryango k'uliya mukambwe rero si igitangaza na busa. Aliko kandi nimuhagarike amatiku tugize imana aratashye natabarizwe mu cyubahiro no mu ituze hanyuma dukomeze gahunda zikurikiraho! Amahoro y'Imana twese.
Boniface nu mmweskoro ashobore kuba hari ukuntu yariraga ku mwami akamubuza gutaha, ese nta muryango agira mu Rwanda . noneho rero abonye umwami atanze arashaka kwimika undi kugirango gahunda ze zikomeze zigerweho ahubwo umuryango wu mwami uzamujyane mu nkiko umuryozwe byose yakoze.
Ariko ubundi umwami ataratanga ntiyigeze avuga aho azatabarizwa? Cyokora Imana ishimwe kuba umwami w'u Rwanda aje gutabarizwa mugihugu cye.
Wowe (nubwo utari umwami) wumva uzahambwa he?
2017-01-12 11:59:59
ESE
Ubwami bwavanyweho na referendum ndetse ivanaho n'umwami Kigli ubwe. Itegekonshinga rirabihamya. Abajya muri ariya mateshwa rero baca ku itegeko babishaka kandi baagombye kubihanirwa!
Mu Kinyarwanda Umunyarwanda wese yabaga ari umugaragu w'umwami (i.e. A King and his subjects). Nta n'aho bitaba ku isi ahari ubwami.
Ariko ibyo pastor yakoze nibyo kuko kubika umugogo w umwami mu gihugu yayoboye ubwabyo Ni ukubiika amateka kuko yakagombye gukorerwa imihango yo gutabarizwa igenerwa abami natwe abatari Nazi uko batabariza umwami tukabimenya.turasaba aho bireba kuzabinyuza kuri TV buriya wese agakurikirana uko bigenda na govt igashyiraho umunsi w icyunamo kuko hari benshi yatanze kuyobora
Naruhuke imiruho y'iyi si abahindiro basigare bamarana. Nizere ko bazaduha amakonji yo kumugandarira.
Umva nibamushyire aho bashaka,na Data sinzi aho yaguye.
"15 Mutarama 2016" mukosore... ni 2017


text:
Abefeso 1:5 - Kuko yagambiriye kera ku bw’urukundo rwayo ko duhinduka abana bayo, tubiheshejwe na Yesu Kristo ku bw’ineza y’ubushake bwayo.
Kuva mu mwaka wa 2008 kugeza muri 2012 nagiriwe amahirwe yo gufasha ababyeyi benshi bava Canada, USA, mu Bihugu byo ku mugabane w’Iburayi ndetse n’abanyarwanda bifuzaga kubera abana ababyeyi batabyaye (Legal Adoption ).
N’ubwo nari nsanzwe nzi ibisabwa mu mategeko, gufasha iyo miryango nk’umu "Avocat" wabo byanshoboje kumva cyane ibisabwa, ikiguzi n’agaciro ku kugirwa umwana n’umubyeyi utarakubyaye.
Nifashije ubumenyi mfite n’iraribonye (personal experience ), nifuje gusangira namwe ibisobanuro n’agaciro ko Kugirwa abana b’Imana. Mbere yo gukomeza iyi nyigisho, ndasaba umuntu wese usoma iyi message gufata umwanya akisomera Abagalatiya kuva ku gice 3:26 kugeza ku gice 4:7.
Kugirwa Umwana n’umubyeyi utarakubyaye (Adoption ) ni kimwe mu bikorwa by’indashyikirwa Imana yadukoreye. Bifitanye isano n’Ijambo "Gutsindishirizwa" Paholo akoresha mu nzandiko ze ninshi (Urugero: Abaroma 5:1).
Gutsindishirizwa s’ikintu umuntu yiha, s’ikintu umuntu ageraho kubwe ahubwo n’ikintu ahabwa n’undi ku buntu.
Ku byumva neza bisaba kwibuka ko twahagaze imbere y’Intebe y’Imanza y’Imana ari ntabyiringiro byo gutsinda.Twari abanyamahanga, twari abanyabyaha, twari abo gutsindwa n’urubanza, twari abo gupfa tuzize ibicumuro byacu,...
Yesu yaraje ahagarara imbere ya Se atanga ikiguzi. Ibi nibyo byaduhesheje gutsinda tubarwaho gukiranuka.
Umva ibyo Pawulo avuga:
Abagalatiya 4:4 - Maze igihe gikwiriye gisohoye Imana yohereza Umwana wayo wabyawe n’umugore, kandi wavutse atwarwa n’amategeko ngo acungure abatwarwa na yo, biduheshe guhinduka abana b’Imana. Pawulo yandika runo rwandiko, Abagalatiya bari mu mategeko y’Abaroma.
Abagalatiya yandikiye bumvaga neza ibisobanuro byo kugirwa abana (Adoption ). Mu mategeko y’Abaroma y’icyo gihe, kimwe no mu mategeko dufite mu Rwanda, adoption isobanura nibura ibintu 3 bikurikira:
1) Kwitwa izina ry’Umubyeyi wakugize umwana( Ubu twitiranwa n’Imana!);
2) Guhabwa ubwenegihugu bwe ( Turabenegihugu b"Ijuru...);
3) Kugira uburenganzira bwo kuzungura bungana n’ubw’umwana we yibyariye ( Turi Abaraganwa na Kristo)!
Usome cyane ibyo byanditswe ubitekerezeho! Ng’uko kugirwa umwana w’Imana!
Rev. Dr. Fidèle Masengo, Foursquare Church Kimironko masengof@yahoo.fr


text:
Ese naba mfite amafaranga ahagije natangiza? Niba udafite amafaranga ahagije yakunyuza mumezi atandatu yambere, amahirwe yawe yogukomeza ntabwo aba ari menshi. Ukeneye amafaranga yagutunga mbere yuko ubucuruzi bwawe butangira kukungukira.
Ese nshobora kubaho igihe ntishyuriwe mugihe? Niba wumva utabaho bivuze ko utarageza igihe cyo kwikorera.
Ese natangira nkora akazi kange k’ubucuruzi nki kiraka? Muri ubu buryo, ugumana akazi kawe kandi ugateza imbere ubucuruzi bwawe.
Ese naba mfite igenamigambi ry’ubucuruzi bwange ryanditse? Niba ntaryo ryandike.
Nabasha gutegereza imyaka itatu cyangwa itanu? Niba igisubizo ari yego, komeza ukore wihanganye.
Ese naba ndi umuhanga bubyo ngiye gukora? Ese ndazwi aho ngiye kubikorera? Niba igisubizo ari yego, menya ko ibi ari byo bizagufasha gushakira isoko ibikorwa byawe, nokubimenyekanisha. Biramutse atari byo ubucuruzi bwawe buzarushaho kukugora.
Ese naba mfite ubumenyi buhagije mu gukoresha mudasobwa, kumenya gutunganya imenyekanisha musoro, nokubika neza amadosiye yange y’ubucuruzi? Niba wumva utabishoboye shaka amafaranga yoguhemba uzajya abikora.
Ufite abantu binzobere bazagufasha? Niba ubafite byaba ari ikintu kingezi kubera ko bagufasha kumenyekana no kugushakira abaterankunga. Igihe utabafite akazi kawe karushaho kukugora.
Ese waba wumva wifitiye ikizere kandi wumva uzi no gufata ibyemezo? Niba udafite ibyo bizakugora kwikorera.
Related Posts by Categories


text:
Urwenya:Ibya Rukubayihunga
Ibya Rukubayihunga
Umugabo RUKUBAYIHUNGA wabaga i Bujumbura mu Ngagara, yakundaga ubugari cyane ku buryo yajyaga yitegereza ikiyaga cya Tanganyika, akareba n'igisozi cyegamiye Bujumbura, ati " maze umunsi umwe ngakanguka ngasanga uriya musozi wabaye ubugari n'aho Tanganyika yabaye isosi! Rwakwambikana ndakubwiye!" Kuvuga burya ni ugutaruka reka dukomeze. Uwo mugabo rero Rukubayihunga yari afite ingeso yuko yabanzaga kurya, yarangiza abana bakabona kugaburirwa. Reka rero umunsi umwe umugore we Madalena abe amaze kuvuga ubugari, igihe amaze gukaraba yitegura kwihereza haze umuntu wamushakaga. Atinya kumwinjiza mu nzu ngo batavaho basangira ubwo bugari, amusanga hanze. Ariko mbere yo gusohoka asiga yanditse izina rye ku bugari, maze rirakunda rirabuzenguruka dore ko atari rigufi.
Umugore we abonye atinze hanze, akata kuri bwa bugari agaburira abana ngo badasinzira batariye. Mu gukata umugore akuraho Yihunga. Kera kabaye Rukubayihunga asezera ku mushyitsi we yinjira mu nzu. Agize ngo arareba ku bugari asanga babukaseho maze induru ayiha umunwa. Agataka ahamagara umugore, ati "yewe Madalena we, ko ndeba Rukuba, Yihunga yagiye hehe?!" Abaturanyi bamwumvise bati "uriya mugabo ashobora kuba yasaze. None se Rukubayihunga arabaza aho Rukubayihunga yagiye?"
Shyiraho Igitekerezo!
Subscribe to: Post Comments (Atom)


text:
Hashize igihe kitari gito leta y’u Rwanda yaratangije gahunda yo guca abazunguzayi bacuruza mu mujyi wa Kigali mu buryo bw’akavuyo. Abakora umwuga wo kuzunguza ibicuruzwa ku dutaro no mu ntoki bavuga ko batishimira kuba babangamira leta ko ahubwo ari amaburakindi abibatera.
Bamwe mu bagore twaganiriye usanga baba batazi aho babariza ndetse ugasanga n’inzego zibavuganira batazi icyo zibamariye nuko zikora.
Julienne ni umgore uzunguza imbuto twamusanze I remera aho bita ku Gisimenti, maze adutangariza impamvu yumva atareka gucuruza agataro nubwo azi ko bitemewe.
Julienne yagize ati : “ Duhora twumva ngo hari inzego zishinzwe kudutera inkunga tukava muri ubu bucuruzi bwo kuzunguza ariko sindabona hari umuntu n’umwe ungeraho kandi nziko ndi mu bantu batishoboye”
Tumubajije niba ajya yitabira ibikorwa byo ku midugudu nk’umuganda, cyangwa se niba azi inzego zivugira abagore nk’inama y’igihugu y’abagore, yagize ati : “ Rwose sinakubeshya ngo njya nitabira inama zo ku midugudu cyangwa se imiganda, yewe n’iyo nama y’igihugu y’abagore ni ukuyumva gusa sinzi ibyo ikora n’aho ikorera”
Si ukuba batazi ibikorwa byabateganirijwe gusa bizatuma abagore bacuruza udutaro bahora bacengana na polisi kuko hari n’abavuga ko baba barasezeranijwe ubufasha ariko bagategereza bagaheba.
Nyiramwiza Josephine amaze imyaka isaga 6 akora ubuzunguzayi mu mujyi wa
Kigali, yagize ati : “ Kuva leta yatangira kutwirukana mu mujyi mpora numva ngo hari ubufasha bazaduha ariko ntibirangeraho ngo najye ndeke kwirirwa kuri iri zuba”
Kuba abazunguzayi bakomeza kuba benshi kandi ngo biterwa n’uko inyungu bakura mu mihanda ziba ziruta kure izo bakura mu isoko.
Gorette ni umwe bazunguzayi wigeze kubireka ariko ngo yaje kubigarukamo kubera ko mu isoko nta nyungu yahabonaga.
Gorette ati : “ Nigeze kwiyemeza ngo njye gucururiza mu isko ryo mu Biryongo ariko namaze ukwezi nta n’ibihumbi 10 nungutse mu gihe iyo najunguje neza ntahana ibihumbi bibiri cyangwa bitatu ku munsi”
N’ubwo hari abagore bavuga ko batazareka gucururiza mu mihanda hari abavuga ko baretse gucururiza mu mihanda bakibumbira mu matsinda kuri ubu bakaba bamaze kwigeza kuri byinshi.
Ruth Nyinawumuntu utuye mu murenge wa Kanombe avuga ko ubwo yacuruzaga agataro yatangaga amafaranga 500 buri cyumweru mu itsinda none kuri ubu muri iryo tsinda bamugurije amafaranga asigaye acuruza amakara.
Impamvu abagore bacuruza udutaro badacika mu muhanda
Hashize igihe kitari gito leta y’u Rwanda yaratangije gahunda yo guca abazunguzayi bacuruza mu mujyi wa Kigali mu buryo bw’akavuyo. Abakora umwuga wo kuzunguza ibicuruzwa ku dutaro no mu ntoki bavuga ko batishimira kuba babangamira leta ko ahubwo ari amaburakindi abibatera.
Labels: abagore, uburinganire


text:
Yasuwe : Inshuro 123 | Ibitekerezo: 0 | Aho ariho: Isi muri Rusange
Ese hari ubwoko bumwe bwa Vitamini umubiri w'Abagore ukenera kurusha uw'Abagabo? sobanukirwa
Tweet
By HABIMANA Abdou | December 14, 2016 saa 04:03:27
Abagore (n’abakobwa barimo aha), muri iki gihe bihatira kurya indyo ituma imibiri yabo irushaho gukora na kugaragara neza. Indyo yuzuye kandi ifitiye akamaro umubiri ntigomba kuburamo vitamines.
Ni muri urwo rwego twabateguriye vitamines 10 za mbere z’ingenzi ku bagore n’abakobwa muri rusange. Kanda hano gusoma vitamines 5 za mbere, mu gice kibanza.
1. Vitamini B12
Iyi nayo ni vitamin y’ingenzi abagore bagomba kubona buri munsi, kuko ituma uturemangingo dukomeza kwiyuburura no gukorwa kwa proteyine. Vitamin B12 irinda indwara z’umutima, gutakaza ubwenge no kubura amaraso.
B12 kandi yifashishwa mu kuvura kwigunga (depression) no gukomeza imikorere myiza y’urwungano rw’imyakura n’ubwonko.
Mu gihe umubiri ufite idahagije, bitera ikibazo cyo kumva wigunze, gucangwa no kurakazwa n’ubusa kenshi, kuyibura mu mubiri bishobora gutera kandi kubyimbirwa ku rurimi cg mu kanwa muri rusange.
Aho tuyisanga: iyi vitamin iboneka mu bikomoka ku nyamaswa cyane amata,amagi amafi, fromage, yogurt cg ikongerwa mu binyampeke bimwe na bimwe.
2. Vitamini C
Vitamine C niyo vitamin izwiho kongera ubudahangarwa bw’umubiri, ifite akamaro gakomeye ku bagore. Ifasha mu kwihutisha gukira, gutuma ingiramubiri (tissue) zikura no kugabanya ibyago bya kanseri zitandukanye, indwara z’umutima no kwangirika kw’ingiramubiri. Igira uruhare runini mu ikorwa ry’insoro z’amaraso zitukura.
Aho tuyisanga: amacunga,inkeri,urusenda,Poivron, inyanya, ibirayi na grapefruit
3. Vitamin D
Ni vitamin y’ingenzi cyane mu gukomeza amagufa, vitamin D iyenga mu binure igafasha mu kwinjiza Kalisiyumu mu mubiri. Ifasha mu kwirinda indwara zibasira ubwonko n’urutirigongo, indwara z’amagufa no mu ngingo ndetse naza kanseri.
Vitamin D ifasha no kugabanya ibimenyetso by’uburibwe mu gihe cy’imihango no gutuma ubona neza. Kubura iyi vitamin byangiza amagufa, bikaba byanatera kugenda avunguka
Aho tuyisanga: twavuga ko kubona iyi vitamin D byoroshye, kuko kujya ku zuba nibura iminota 15 ku munsi bishobora kuguha ikigero cya vitamin yose ukeneye ku munsi. Ibiryo bikize kuri vitamin D twavuga, amafi, amata,amagi ndetse n’umwijima.
4. Vitamin E
Vitamin E ifite ubushobozi bwo kurinda gusaza, ikora mu kurinda kwangirika k’uturemangingo, ndetse ikagabanya gusaza k’uruhu n’indi mihindagurikire mu mubiri. Ifasha kandi mu kurwanya indwara z’umutima, ishaza mu maso, gutakaza ubushobozi bwo kwibuka n’indwara za kanseri.
Iyi vitamin kandi ni ingenzi ku ruhu n’umusatsi, niyo mpamvu uzasanga yongerwa mu mavuta abagore bisiga.
Aho tuyisanga: utubuto duto twinshi nka; almond,ubunyobwa , iboneka muri epinari, amavuta y’ibigori, imbuto z’ibihwagari n’amavuta yabyo, margarine ndetse n’amavuta yitwa cod liver oil.
5. Vitamin K
Vitamin K igira uruhare runini mu gutuma amaraso avura, kugabanya indwara zitandukanye z’umutima no gutuma amagufa akomera. Ikaba kandi ari ingenzi mu kongera ubwirinzi bw’umubiri n’ingufu.
Aho tuyisanga: utubuto duto twuzuye, imboga rwatsi, amavuta ya soya ndetse n’aya mafi.
Bimwe mu biribwa bibamo vitamin K
Mu gusoza, kurya imbuto n’imboga zihagije buri munsi nibwo buryo bwo kubona izi vitamin zose tumaze kuvuga hejuru. Niba utabona ariko izihagije mubyo kurya byawe, hari ibinini bitandukanye by’inyongera y’izi vitamin biboneka muri za farumasi hirya no hino, gusa mbere yo kubikoresha banza ugishe inama muganga.
Nyamara, Interineti Twazaniwe Izadukoraho, Usomere nawe Ibyituzaniye!
Ese Wibaza Impamvu Udatera Imbere Nk'abandi? Dore Icyatuma Ugera Ku Ntego Zawe
Wari uziko gukoresha telefoni igihe kirekire bishobora gutera ubugumba ku bagabo?


text:
Ibintu 3 abari mu marushanwa bazi
1 Abakorinto 9:24 - Ntimuzi yuko mu birori abasiganwa biruka bose, ariko ugororerwa akaba umwe? Namwe abe ari ko mwiruka kugira ngo mugororerwe.
Nk’uko nabibaseranije ku wa Gatandatu nkomeje kuvuga ku marushanwa turimo nk’abagenzi bajya mu ijuru ndetse n’ibikombe tubikiwe.
Iyo tureba amarushanwa abera mu isi, by’umwihariko amarushanwa tumaze iminsi twakira mu Rwanda harimo ay’amagare, ndetse n’aya ya CHAN, numva ari ngombwa ko nibutsa abantu andi marushanwa akomeye buri wese arimo.
Buri mu Kristo ararushanwa kandi ahanganye n’umubiri, Satani ndetse n’Isi.
Uno munsi nize ibintu bitatu bikomeye buri muntu uri mu irushanwa amenya:
1. Bazi agaciro k’igikombe (ikamba). Ako gaciro niko kabatera "motivation". Igitera abantu kwiruka basiganwa n’igikombe (cyangirika). Wari uzi ko Abakristo basiganirwa ikamba ritangirika(1 Kor 9:25)? Niba utazi agaciro k’ikamba ry’ubugingo kubaho kwawe ntacyo kukumariye! Imbere yawe hari ikamba!
2. Bazi agaciro ko kwitwararika no kwirinda "Self-control" (1Kor 9:25). Birinda muri byose: ntibarya ibyo babonye byose, ntibaryama amasaha yose babyifuje. Biha gahunda (regime) mu mirire no mu mikorere ya buri munsi. Niko n’abakristo basiganirwa mu ijuru bameze. Baririnda, baritwararika. Ntibapfa kurya, bazi uburyo bakoresha umwanya wabo! Niba utitwararika, wavuye mu irushanwa bisobanura ko utari mu bazagororerwa!
3. Bazi agaciro k’imyitozo. Nta mukinyi nyawe utazi agaciro k’imyitozo. Abakinyi beza bagaragarira mu myitozo ndetse n’abakinyi babi niho bareberwa. Abakristo basiganwa nabo bagaragarira mu myitozo. Umukristo utitoza gusenga, utitoza gusoma Ijambo ry’Imana , utitoza gukora mu itorero, utitoza kwitabira amateraniro, utitoza gutanga icyacumi, utitoza urukundo, kubabarira, etc. Aha niho benshi bananiriwe nyamara ariho Imana (Umutoza mukuru) ibasuzumira! Ibuka ko kwitoza mu by’umwuka gufite umumaro muri byose (1Tim 4:8).
Uno munsi ndagushishikariza kwitwara nk’uri mu marushanwa! Zirikana ikamba rikomeye, iga kwirinda kandi tangira kwitoza!
Mugire umunsi mwiza w’Intwari!
Fidèle MASENGO,
Foursquare Gospel Church Kimironko masengof@yahoo.fr


text:
Turi kumwe na Yesu, umubisha wacu ni nde?
Tuzi ko kubakunda Imana byose bifataniriza hamwe kutuzanira ibyiza, ibi ni intumwa Pawulo wabihamyaga kandi yararimo gutotezwa. Nk’uko byanditswe ngo“Turicwa umunsi ukira bakuduhora, Twahwanijwe n’intama z’imbagwa.”Abaroma 8.36
Nubwo ibinaniza ari byinshi mu nzira, nubwo dutotezwa, bikagaragara ko mu nzira ducamo bisa nkaho ntakiza kiyirimo, ntabswo dukwiye gucogora kuko muri byose turushaho kunesherezwa n’uwadukunze Yesu Kristo.
Bibiliya iravuga ngo ‘’None ubwo bimeze bityo tuvuge iki? Ubwo Imana iri mu ruhande rwacu umubisha wacu ni nde? Mbese ubwo itimanye Umwana wayo ikamutanga ku bwacu twese, izabura ite kumuduhana n’ibindi byose? Ni nde uzarega intore z’Imana? Ni Imana kandi ari yo izitsindishiriza? Ni nde uzazicira ho iteka? Ni Kristo Yesu kandi ari we wazipfiriye, ndetse akaba yarazutse ari iburyo bw’Imana adusabira? Ni nde wadutandukanya n’urukundo rwa Kristo? Mbese ni amakuba, cyangwa ni ibyago, cyangwa ni ukurenganywa, cyangwa ni inzara, cyangwa ni ukwambara ubusa, cyangwa ni ukuba mu kaga, cyangwa ni inkota? Abaroma 8:31-35
Kuvuga ko “nta mubisha” ntibivuze ko umubi ataturwanya oya, ahubwo mu ngorane izo arizo zose Imana yonyine iba iri kumwe natwe. Niyo yemeye gutanga umwana wayo w’ikinege ngo aze kutwitangira, umubisha wacu Yesu yarangije kumunesha.
Kuvuga ko “ntawe uzarega intore z’Imana” Ntabwo bivuga ko ababisha badashora ibirego ndetse byinshi, oya ahubwo niyo batureze Imana yo mucamanza w’ukuri niyo ituburanira kandi niyo idutsindishiriza ikaturinda gukorwa n’isoni.
Ninde uzaduciraho iteka? Ni Yesu Kristo kandi ariwe wadupfiriye, akaba yarazutse ari iburyo bw’Imana adusabira iteka?
Kuvutga ko “nta cyadutandukanya n’urukundo rwa Kristo” ntabwo bivuga ko ababisha batabigerageza, oya, ariko icyaza cyose gishaka kudutandukanya n’urukundo rwa Kristo, Imana yacu iba iri kumwe natwe, inzara, kwangwa n’abantu, gutotezwa n’ibindi ntacyo bidutwara, ahubwo muri byose turushaho kunesherezwa
Muri Kristo Yesu dufitemo ubudahangarwa, dufite ubwishingizi, umuntu cyangwa ikintu icyaricyo cyose nticyabasha kudutandukanya n’urukundo rw’Imana rwagaragariye muri Yesu Kristo umukiza wacu.


text:
Ufite ibyo witeze ku rushako rwawe utarabona? Dore ibyo wakora ngo udasenya
Ubushize twavuze ku bintu abantu bizera ko bazabona mu rushako (les expectatives) bishobora no kubasenyera mu gihe bikabije, cyangwa se bitarimo gushyira mu gaciro.
Muri byo, harimo kwizera urushako rw’indoto, urugo ruzira amakimbirane, guhuza muri byose buri gihe no kugira umugabo/umugore utazigera ahinduka.
Soma: Icyizere kiraza amasinde: Kwizera byinshi ku rushako biba intandaro yo gusenya
Uyu munsi tubifashijwemo na Fernando Zabala mu gitabo Differents Certes mais Inseparables, turavuga uburyo bwo gucunga ibyo buri wese yiteze ku rushako, akaba ari na cyo kiranga abantu babanye neza.
Mu gitabo cyitwa Fighting for your marriage cyanditswe na Howard Markman, Scott Stanley na Susan Blumberg, bemeza ko ibyo umuntu yiteze ku rushako bishobora gusenya, kimwe n’uko bishobora kuba intandaro yo kwegerana kurushaho mu bashakanye.
Dora uburyo wakwirinda ko ibyo witeze ku rushako byagusenyera nk’uko bisobanurwa na Zabala
Gushyira mu gaciro
Mbere yo kumva wahemukiwe cyangwa wabihiwe n’urushako kuko wabuze icyo wari witeze ku wo mwashakanye banza wibaze niba ibyo wari ukeneye bifite agaciro nyako, niba uri mu kuri.
Hari ababa bizeye ko bazahora bumva ibintu kimwe n’abo bashakanye, ku buryo hatabaho kunyuranya ibitekerezo n’ibindi. Mbere yo kurakazwa n’uko mutari kumva ibintu kimwe, banza wibaze niba ari ngombwa ko buri gihe mubibona mu buryo bumwe.
Mbere yo kurakazwa n’uko uwo mwashakanye yagiye mutajyanye, banza wibaze niba nta burenganzira afite bwo kugira igihe cye wenyine ari kumwe n’inshuti ze zindi, nk’uko nawe ubikenera.
Ese byaba biri mu gaciro ko umugabo/umugore wawe ahora yiteguye gukora imibonano mpuzabitsina igihe ubikenereye cyose n’iyo yaba ananiwe ngo ni uko ariko wabyifuzaga mutarashakana?
Hari byinshi umuntu aba yibwira ko azabona mu rushako ariko bitandukanye n’ukuri mu buzima. Buri wese afite uburenganzira bwo kugira indoto, ariko kugenzura niba ibyo witeze biri mu gaciro ni ingenzi mu mibanire n’uwo mwashakanye.
Abashakanye bagomba kubwirana ibyo bifuzanyaho
Kugira ngo abashakanye badatandukanywa n’ibyo buri wese yari yiteze ku rushako, ni ngombwa ko babwirana mu buryo bweruye buri wese icyo akeneye ku wundi.
Mubwirane icyo buri wese akeneye haba kwitabwaho (affection), mu mibonano mpuzabitsina, mu busabane, mu myemerere n’ibindi.
Ikosa rikunda kubaho ni uko buri wese ategereza ko undi azivumburira icyo mugenzi we ashaka, kandi atabivumbura hakabaho kurakara no kubihirwa mu rushako.
Si byiza na gato gutegereza ko umugabo/umugore wawe asoma mu bitekerezo byawe ngo amenye ikigushimisha.
Iyo habayeho kuganira buri wese akamenya icyo undi yifuza, kubasha gucunga ibyo buri wese yari yiteze ku rushako biroroha kurushaho.
Guharanira gushimishanya
Inshuro nyinshi iyo abantu bamaze gushakana, bagabanya ingufu bashyiraga mu gushimishanya.
Nyamara, burya ngo guharanira gushimishanya byakagombye gukomeza ku rugero rumwe n’urwo mwarimo mu gihe cyo kurambagizanya, cyangwa mugishakana.
Mu gihe abashakanye bakomeje gushyira imbaraga mu gushimishanya, bizanaborohera kugera kuri zimwe mu nzozi bifuzaga ku rugo rwabo, n’ibitagezweho bibashe gucungwa no kumvikanwaho.
Scott Stanley, umwe mu bashakashatsi bakomeye mu bijyanye n’imibanire y’abashakanye avuga ko uburyo nyabwo bwo kwirinda ko ibyo abantu biteze bitazabasenyera, ari ukubanza kubimenya.
Ibaze uti “Ni iki narotaga ku rushako rwanjye? Mu nzozi ninjiranye mu rushako ni izihe zabaye impamo? Ni izihe zitaraba impamo?
Nyuma yo kwisubiza ibi bibazo hakurikiraho gushyira inzozi zawe mu byiciro, ukurikije iziri mu gaciro (raisonables) n’izitagendeye ku kuri, zikabije (deraisonables).
Urugero, niba warizeraga ko uzagira urugo rutagira amakimbirane, iki kiri mu nzozi zidashyize mu gaciro.
Niba wifuza kunezererwa mu rushako rwawe ukanateganya ko rimwe na rimwe hazajya bahaho kubabara ariko bigashira, aha uri mu kuri, ushyize mu gaciro
Nyuma yo gushyira ibyo wari witeze mu byiciro, hakurikiraho gushyingura ibitari mu gaciro, ugashakisha uburyo wagera ku biri mu kuri, ugerageza kuzana impinduka nziza mu rushako rwawe.
SRC:IZUBA RIRASHE